6 GAMBAR - AKSI LANA NORDIN & KEKASIH MAT SALEH

Masihkah anda ingat dengan aksi seksi pelakon Lana Nordin, 34, yang pernah digelar Pamela Anderson Malaysia tidak lama dulu? Kalau tak ingat, biar kami imbaskan kembali bagaimana Lana ketika itu bikin panas dengan hanya berbikini di Indonesia.

Kini setelah beberapa ketika menyepi, Lana yang dikhabarkan baru kembali dari Bali, Indonesia masih tampil dengan imej seksi menampakkan lurah. Namun yang lebih menggemparkan, Lana pulang ke Malaysia bukan seorang diri, tetapi bersama jejaka Mat Saleh yang muda 10 tahun daripadanya.

Klik untuk imej besar...

Bila ditanya, Lana mengakui yang dia masih tak serik gagal dalam cinta dan berkata dia memberi kebebasan pada jejaka yang bernama Pavel Micahalec, 24, itu membuat keputusan. Tambahnya, dia juga tidak memaksa Pavel yang berketurunan Czech itu untuk memeluk Islam sekiranya jejaka itu belum bersedia.

"Dia memang ada mendalami Islam, tetapi saya tidak memaksanya. Perkenalan kami yang masuk bulan ke lapan amat bahagia kerana kami saling memahami antara satu sama lain," ujar Lana ketika ditemui myartis.com di Finas, Ulu Klang, semalam.

Sementara bagi Pavel pula, dia menafikan yang dia rapat dengan Lana kerana wanita tersebut popular sebagai seorang artis. Katanya sifat mudah mesra dan bertolak ansur membuat dia tertarik berkawan dengan Lana.

Bagaimanapun, bila ditanya mengenai perkahwinan, mereka berkata yang mereka masih belum bercadang untuk berkahwin dalam masa terdekat.

"Buat masa ini kami sedang mengenali hati budi masing-masing. Belum ada perancangan untuk kahwin lagi," ujar Lana.


ISTERI DA'I FARHAN TAMPIL PERTAHANKAN DIRI DARI FITNAH SCAMMER LUCAH

"Saya belajar agama dan mengajar agama. Takutlah pada Allah... Untuk makluman saya hanya aktif dua Akaun ini sahaja, akaun lain seperti michat, mewe atau yang lain memang tiada. Dengan status baru saya, saya tampil diri pertahankan maruah diri saya dari fitnah ni, memang sangat besar.

"Melibatkan nama baik dan keluarga saya," demikian tulis isteri kepada pendakwah popular Da'i Farhan, Fatin Nurul Ain yang mendedahkan dirinya menjadi mangsa penipuan siber berunsur lucah.

Kongsi Fatin, individu tidak bertanggungjawab itu menggunakan identitinya untuk menyamar menerusi aplikasi michat. Fatin merayu orang ramai agar melaporkan akaun palsu berkenaan kepada pihak berkuasa dan menasihati agar tidak mudah terpedaya: "Sejauh mana untuk menilai seseorang? Adakah melalui penampilan? atau melalui penulisan msg? Jangan mudah terpengaruh dan mempercayai.

Klik untuk gambar besar

"Nilailah dengan Mata hati.. Semoga Allah memandu hati untuk terus bertakwa padaNya Saya mohon selain dari akaun tolong report dan spam, kerana akaun ni menyamar jadi saya. Saya doakan agar kita semua dijauhkan dari fitnah yang besar ini dan diberikan kekuatan untuk menentang sebarang penipuan dan kezaliman ke atas orang lain," tambahnya.

Menerusi perbualan yang dimuat naik di Instagram, akaun tersebut yang menggunakan identiti seperti Fatin menghantar mesej kiriman berbaur lucah.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - SHILA AMZAH RANGKUL TEMPAT KETIGA 'I M A SINGER 2'

Meskipun hanya memperolehi tempat ketiga, namun rakyat Malaysia seharusnya berbangga dengan kehebatan Shila Amzah dalam pertandingan I Am A Singer 2.

Ini kerana, bukan mudah untuk bersaing dengan 12 orang peserta lain dari pelbagai negara yang masing-masing mempunyai kehebatan tersendiri. Malah pertandingan itu merupakan antara pertandingan yang dianggap sukar dan paling mencabar di Asia.

Klik gambar untuk size besar

Untuk makluman, Juara pertandingan tersebut ialah peserta dari China, Han Lei, peserta Hong Kong pula menyandang tempat kedua dan Shila di tempat ketiga.

Tahniah Shila!

KOMEN SHILA MELALUI LAMAN SOSIAL:

"I dont care about the result.. whether i choose the right song or the wrong song.. it is my choice.. i feel proud to be on the final stage.. You have no idea what IVE gone through.. so just cut the crap and save it completely to yourself okay?"

"And btw.. i know whats the headlines gonna be like...:) Haha.. But then yeah.. top 3 is good enough... It started really2 hard..the language.. everything.. bukan senang.. Please bangkit la org kita.. usah lah phd and asyik tau complaint aja.. we need to think one step ahed baru boleh maju ma.. buka fikiran dgn lebih luas.. dan kita boleh bersaing secara sihat :) yg terasa tu.. er.. pandai2 makan sendiri la.. and btw,thanks to all my fellow minority malaysian tak kira malay cina india apa pun. fansssssss... anywhere you are.. and course my chinese fans... you guys are the best."

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


"DENGAN DIA, SEFHIA DAPAT KASIH SAYANG BAPA" - ELLY MAZLEIN

Baru-baru ini dikhabarkan penyanyi Elly Mazlein atau lebih mesra dipanggil Kak Lina Pom Pom sedang menjalinkan hubungan intim dengan seorang jejaka yang sehingga kini tidak didedahkan identitinya.

Jelasnya lagi, dengan kehadiran jejaka tersebut, Sefhia kini dapat merasai kasih sayang seorang bapa seperti mana kanak-kanak lain yang seusia dengannya.

"Sefhia sangat menyayangi 'teman' baharu saya yang dia panggil papa. Apa yang boleh saya cakap, kami berkawan dan kalau Sefhia selesa dan saya pun serasi bersamanya, InsyaAllah (akan bawa ke fasa baharu).

Klik untuk gambar besar

"Dia pun tahu kisah saya, semua orang pun tahu. Apa yang saya tengok dia suka budak-budak dan amat menyayangi Sefhia. Anak saya pun hari-hari akan bertanya di mana papa dia. Dengan dia, Sefhia baru dapat rasa kasih sayang seorang bapa.

"Hati saya berbunga bila tengok dia rapat dengan anak saya sebab yang penting bagi saya adalah untuk membahagiakan Sefhia," katanya.

www.myartis.com / Sumber & foto: Rotikaya & Instagram Elly Mazlein

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TAK SALAH TIRU WATAK... SEELOKNYA MINTA IZIN" - SHAHROL SHIRO

"Tak salah kita membuat persembahan meniru watak seseorang tetapi seeloknya minta keizinan supaya tidak menyinggung mana2 pihak. Dulu sy pernah meniru watak Abg Nasir Bilal Khan dan sebelum itu sy berhubung dgn beliau dan mohon keizinan terlebih dahulu.

"DSNR tiada masalah tetapi netizen dan penonton kurang senang dengan persembahan mereka. Atas faktor itu beliau berjumpa dan memohon maaf secara terbuka. Alhamdulillah DSNR dan bagi pihak isterinya menerima permohonan maaf tersebut. Ayat yg paling win beliau ckp "Orang fitnah sy jika mohon maaf pun sy maafkan, inikan pula meniru watak saya". Memang seorang pemimpin berjiwa besar.

Tahniah kumpulan Puteh yg berani tampil menjernihkan keadaan dan menjadi contoh yg baik. Sama2 kita doakan kejayaan mereka," tulis pelawak dan pelakon, Shahrol Shiro, 37, menerusi laman Instagram dimana dia menyarankan kepada golongan pelawak yang mahu meniru watak seseorang perlulah meminta izin tuan badan terlebih dulu agar tidak menyinggung mana-mana pihak ketika ia dipersembahkan sebagai bahan lawak kepada penonton.

Klik untuk gambar besar

Hantaran berbaur peringatan penting ini dibuat Shahrol Shahrol atau nama sebenarnya Shahrol Azizie Azmi di Instagram selepas berkongsi beberapa keping foto dia bersama anggota kumpulan Puteh iaitu Ali, Mamak dan Vicha bertemu dengan bekas Perdana Menteri, Datuk Seri Najib Razak di Melaka untuk memohon maaf.

Sebelum ini, tular di media sosial video persembahan kumpulan Puteh di pentas Maharaja Lawak Mega 2021 (MLM 2021), malam Ahad lalu yang didakwa netizen mempersendakan Najib dan isterinya, Datin Seri Rosmah Mansor.

Justeru, kumpulan pelawak popular itu digesa memohon maaf secara terbuka. Malah, Puteh yang menyedari kesilapan dilakukan mereka tidak berlengah tampil memohon maaf secara bersemuka dengan Najib.

Sementara itu, Ali atau nama sebenarnya Syed Ali Mubarak Syed Mohd Ridzuan ketika ditemui media mengakui dia dan dua rakannya sudah membuat kesilapan apabila menjadikan Najib dan isteri, sebagai bahan jenaka mereka dalam persembahan di pentas MLM 2021 itu.

"Apa yang sudah berlaku dalam persembahan jenaka kami itu memang tidak disengajakan kerana niat sebenar hanya mahu menghiburkan semua peminat Puteh dan juga penonton. Malangnya saya akui ini adalah kekhilafan kami dan untuk itu perlulah berjumpa dengan beliau (Najib) untuk kami sendiri memohon maaf terus kepadanya secara terbuka," katanya.

Ali berkata, apa yang sudah berlaku memang kesilapan Puteh dan mereka bertiga sepakat mahu terus berjumpa Najib secara bersemuka untuk memohon maaf di atas kekhilafan dibuat. Katanya, dia bersyukur sudah pun mendapat kemaafan daripada Najib dan selepas ini lebih berhati-hati dalam 'content' persembahan Puteh.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEMPENA HARI LAHIR KEKASIH HATI, DINI - JANNA NICK KONGSI VIDEO & UCAPAN 'SWEET'

Menerusi satu entri yang dimuat naik di laman Instagram, pelakon dan pengacara Janna Nick telah mendedikasikan ucapan buat ulang tahun kelahiran teman lelakinya, pelakon Dini Azan Schatzmann yang ke-26 semalam. Pada entri tersebut, Janna berkongsi video yang memaparkan momen-momen manis bersama teman lelakinya itu beserta ucapan.

"Happiest birthday @dinischatzmann. Saya mahu berdiri dengan awak di atas gunung, luangkan masa bersama di pantai, baring sebegini selamanya, hingga awan meruntuh. Saya sangat cintakan awak sedalam hati saya," tulisnya sebagai kapsyen.

Menjengah ruangan komen entri berkenaan, rata-rata pengikut Janna tumpang gembira melihat kebahagiaannya bersama Dini, malah, terdapat beberapa rakan artis yang menyuruh pasangan ini berkahwin dengan cepat.

Klik untuk gambar besar

"Saya gembira untuk awak adik, saya dapat lihat mata awak bercahaya, wish you all the best till Jannah, sama cantik sama padan bagai pinang dibelah dua, kawin cepat anak korang mesti cantik," tulis Zarina Zainuddin.

"Cepat kahwin," tulis Fasha Sandha. - "Ya Allah sweet betul la pasangan ni," tulis pengikut lain.

www.myartis.com / Sumber & foto: Astro Gempak & Instagram Janna Nick & Dini Azan Schatzmann

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAYA MATAHARI MULA KEHIDUPAN BARU SETELAH BERCERAI

Tahun 2015 dan awal 2016 ini, cukup ramai artis dan selebriti yang bercerai termasuklah Maya Matahari yang mengesahkan bahawa dirinya sudah bercerai talak satu dengan suaminya, Tengku Shahreza Tengku Abdul Aziz pada 17 Ogos tahun lalu.

Menurut Maya, selain melihatkan komen pedas individu luar di laman sosial yang membuatkan dia terkesan, pada masa yang sama ibunya juga berdepan masalah kesihatan membuatkan dia mendiamkan diri terlebih dahulu mengenai kisah rumahtangganya itu dan memendam perasaan.

"Apabila kisah artis bercerai disajikan bersilih ganti, ada pula pihak yang melihat ia seperti aliran semasa. Inilah yang menjadi antara alasan saya berdiam diri sebelum mengumpul kekuatan merungkai kebenaran yang sudah tertulis," ujar Maya dipetik sebagai berkata.

Selain itu, perpisahan dengan bekas suami itu juga turut membuatkan dirinya menjadi lebih dewasa dan lebih mengenali hati budi orang serta mematangkan dirinya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


TAWARAN BERLAKON FILEM TAMIL - ZULIN ENGGAN ULAS, TAKUT KENA 'SCAM'

Selebriti serba boleh, Zulin Aziz terkejut apabila tawaran berlakon filem Tamil walaupun sering berkongsi video parodi filem Bollywood. Zulin berkata, dia menjelaskan dia berkongsi berita itu di laman sosial bukan bertujuan untuk menghebohkan sebaliknya berasa lucu dan tidak percaya.

"Nombor tu pun nombor dari India, mereka hubungi pihak pengurusan saya untuk minta emel tapi belum ada apa-apa perancangan lagi. Tujuan saya share screenshot itu di Instagram bukan untuk hebohkan pada orang yang saya dapat tawaran dari pihak produksi India. Saya cuma nak kongsi perasaan geli hati bila saya selalu buat parody filem-filem Bollywood, tiba-tiba dapat tawaran untuk membintangi filem Kollywood," jelas Zulin.

Bagaimanapun, Zulin tidak mahu mengulas lebih lanjut kerana dia belum pasti tentang kesahihan tawaran serta kewujudan pihak produksi itu: "Tapi, saya juga tak mahu komen lebih-lebih kerana saya sendiri belum tahu kesahihan tawaran atau kewujudan pihak produksi itu sendiri. Saya tidak berniat untuk membangga diri dan tak mahu orang salah faham kerana jika tawaran itu tak sahih, saya hanya akan memalukan diri sendiri," katanya.

Klik untuk gambar besar

Di samping itu, Zulin tidak menafikan tawaran itu bagus untuk kariernya dalam bidang hiburan dan percaya industri Kollywood boleh membawanya lebih dekat dengan penonton berbangsa India: "Tapi, saya tak nafikan tawaran itu bagus untuk portfolio saya sebagai seorang anak seni.

"Ada kelebihan untuk saya jika saya terlibat dengan industri Kollywood kerana filem-filem Tamil lebih dekat dengan penonton berbangsa India di Malaysia. Jadi, dari situ saya percaya bakat saya dapat didedahkan lagi kepada penonton berbangsa India di Malaysia," ujar pengacara popular itu.

Video-video parodi Bollywood Zulin Aziz sering tular dan salah satunya pernah mendapat perhatian pelakon terkenal Bollywood, Arjun Rampal.

www.myartis.com / Sumber & foto: mStar & Instagram Zulin Aziz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FIZO OMAR DEDAH BERCINTA MASA PKP, SETAHUN KENAL TERUS NIKAH

"Sebenarnya kami baru kenal setahun. Dia adalah pramugari di Doha sebelum ini dan pulang ke tanah air ketika PKP (Perintah Kawalan Pergerakan) lalu. Dalam tempoh PKP kami terjumpa di suatu tempat dan ketika itulah bibit perkenalan bermula dan bercinta.

"Apa yang paling penting Maryam okey dengan dia," demikian kongsi pelakon Fizo Omar dalam sesi soal jawab di Instagram Story miliknya.

Dalam status yang dimuat naik itu, Fizo hanya berkenalan dengan isterinya, Fazeera Nazri Aziz selama setahun sebelum mengambil keputusan untuk bernikah pada 21 Oktober lalu.

Klik untuk gambar besar

Fizo berkata, Fazeera adalah seorang pramugari yang berpangkalan di Doha, Qatar sebelum ini. Menurut Fizo, dia bersyukur kerana hubungan mereka mendapat 'lampu hijau' daripada puteri tercintanya, Wan Maryam Wan Hafizol, 4.

Pada 21 Oktober lalu, Fizo melangsungkan pernikahan dengan bekas pramugari, Fazeera Nazri Azrai, 25, yang diadakan secara tertutup di Bidaisari Resort, Janda Baik, Pahang.

Untuk makluman, Fizo atau nama sebenarnya Wan Hafizol Wan Omar pernah berkahwin dengan usahawan, Mawar Karim pada November 2013 namun bercerai pada 10 Julai 2019. Hasil perkongsian hidup mereka dikurniakan seorang anak perempuan Wan Maryam.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKHIRNYA SHILA AMZAH KEKAL BERTUDUNG?

"The new me," demikian kata Shila Amzah mengenai gambar-gambar terbarunya yang di upload menerusi Facebook. Mungkinkah doa kita semua agar pemakaian tudung Shila bersifat kekal dikabulkan oleh Allah?

Jika sebelum ini pandangan kita bahawa Shila kemungkinan memakai tudung hanya kerana menghormati ramadhan, tapi dengan status terkininya dan pembayang di Facebook, tidak keterlaluan jika dikatakan Shila akan kekal bertudung. Alhamdulillah..!

Klik untuk imej besar...

KLIK UNTUK MEMBACA BERITA TERDAHULU


SEBELUM FIKIR KAHWIN, PASTIKAN MAMPU LAHIRKAN ZURIAT ATAU TIDAK - VIDA

"Sebelum buat sebarang keputusan (untuk berkahwin), pertama sekali, saya kena tengok saya ini mampu melahirkan zuriat atau tidak. Jadi, saya akan buat 'check up' (pemeriksaan kesuburan) untuk memastikan saya boleh melahirkan zuriat. Selepas itu, barulah saya fikir perancangan selanjutnya sama ada untuk berkahwin atau tidak.

"Bukan apa, sekarang ini yang muda-mudi ini kalau tiada atau diikat dengan 'zuriat', nanti jadi susah. Kalau tanya saya, itulah yang perlu saya buat dahulu sekarang ini. Pastikan diri subur," itulah kata ushawan kosmetik, Datuk Seri Vida yang memaklumkan sebelum dia membuat keputusan untuk mendirikan rumah tangga kali ketiga, dia perlu memastikan dirinya masih subur dan mampu melahirkan anak.

Sejak beberapa hari lalu hangat diperkatakan mengenai gosip cinta antara Datuk Seri Vida dan bekas pembantu peribadinya, Ahmad Iqbal menjadi perhatian ramai, namun Vida menafikan dakwaan tersebut.

Baru-baru ini, bekas pembantu peribadi Datuk Seri Vida iaitu Ahmad Iqbal Zulkefli mendedahkan dia dan Vida dan usahawan hampir berkahwin pada 2018 dan mampu memberi nafkah sebanyak RM1 juta sebulan kepada isterinya. Iqbal mengatakan dia dan Vida sudah bertemu kedua belah keluarga dan sudah pun membuat ujian kesuburan namun impian untuk berumah tangga tidak kesampaian.

Klik untuk gambar besar

Jelas Vida lagi, dia tidak mahu mendirikan rumah tangga lagi sekiranya tidak mampu melahirkan zuriat apatah lagi usianya sudah semakin lanjut. Vida bagaimanapun bertegas, andai punya jodoh lagi, dia hanya akan memilih bakal suami yang setaraf dengannya. Katanya, dia akan mencari calon yang mempunyai kestabilan dari segi ekonomi dan sebaya usianya.

"Ada ke lelaki yang nak dekat saya? Tengoklah saya jenis brutal (lasak) gini (macam ini). Semua buat, takut lari saja nanti. Sekarang ini saya tidak terfikir pun nak kahwin ke apa, anak-anak, keluarga dan syarikat adalah keutamaan saya. Kalau ada jodoh sekali pun saya akan cari yang level-level (setaraf) saya. Maksudnya dari segi umur, pengalaman, kaya of course (sudah pasti)," ujarnya seraya berseloroh dalam Instagram.

Dalam pada itu, ditanya sama ada benar Iqbal bertepuk sebelah tangan, pelantun lagu 'I Am Me' itu menafikan sambil meninggalkan emoji wajah dipenuhi bentuk hati dengan respons ringkas: "Tak kot (tertawa)".

Untuk rekod, Vida pernah mendirikan rumah tangga sebanyak dua kali. Perkahwinan pertamanya dengan seorang lelaki bernama Mohd. Amin Yassin, 43, pada 2000 namun bercerai pada 2008.

Hasil perkahwinan itu, mereka dikurniakan empat cahaya mata iaitu Muhammad Eddie Zuhdie, Muhammad Edrie Zikree, Edlynn Zamileen dan Muhammad Eric Zaquan. Muhammad Eddie Zuhdie dan Muhammad Edrie Zikree meninggal dunia dalam satu kebakaran di rumah Vida di Ipoh pada 2013.

Selain itu, Vida pernah mendirikan rumah tangga bersama Fairuz Ahmad Zainuddin pada Januari 2014 namun bercerai pada 7 April 2017.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAYANG IC - ADI PUTRA KINI WARGA NEGARA MALAYSIA

Menerusi laman Instagram, pelakon Adi Putra telah menjawab pertikaian segelintir pihak apabila berkongsi kepada umum bahawa status kerakyatannya adalah Malaysia dengan memuatnaik gambar kad pengenalannya itu.

Adi atau nama sebenarnya Mohamed Hadi Putera Halim, 37, berkata dia menyedari ramai pihak yang mempersoalkan perkara itu kerana dia pada asalnya adalah warga negara Singapura.

"Ramai menjadi persoalan tentang kerakyatan saya. Memang benar dilahirkan di Singapura, berkecimpung dunia perfileman di Malaysia.

"Berniaga syarikat pengurusan umrah dan haji di Malaysia, isteri Datin Hajah Aida Yusof (@adyaidayusof) kelahiran Malaysia, anak-anak warga Malaysia.

"Saya menjadi warga Malaysia dah lama tapi dah tiba masa saya umumkan status warga saya ialah Malaysia," kata Adi menerusi IGnya.

Klik untuk gambar besar

Rata-rata netizen meluahkan pendapat mengenai isu politik memandangkan Adi turut aktif mengikut berkempen sempena Pilihan Raya Umum yang ke-14 (PRU14).

Menurutnya, perkara yang lebih penting buat masa kini adalah tanggungjawab untuk mengundi parti pilihan masing-masing. Kata Adi, dia tidak kisah jika ada pihak yang menyukainya namun enggan dibenci oleh Allah.

Tanpa berselindung, Adi memberitahu dia memilih warna biru iaitu parti Barisan Nasional yang digambarkan seperti air dan ombak.

"Yang penting sekarang tinggal 10 hari untuk mengundi, tak kira parti mana, warna apa, sokong ataupun tidak, suka atau tak suka, itu hak masing-masing.

"Mahupun saya dibenci, saya terima, asal Allah tak membenci saya. Sekurang-kurangnya semua Petronas di Malaysia menyediakan surau untuk solat sekira terlambat ke masjid, surau dan rumah.

"Akhir kata, saya piih biru, seumpama ombak dan dunia diselubungi air. Pemimpin yang cekap membawa kapal layar, kapal tak akan karam," tulisnya.

Dalam pada Adi turut membenarkan pengikut di laman sosial meninggalkan komen positif atau negatif.

"Mana nak komen silakan mahu yang baik atau buruk. Allah ku satu, jadi aku taat pada yang satu. "Pilihlah mana terbaik mengikut akal tapi bukan nafsu," ujarnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SHILA AMZAH DIKECAM TINDIK HIDUNG - PEMINAT TAMPIL PERTAHANKAN

Nama penyanyi Shila Amzah sebelum ini menjadi bualan ramai apabila diusik oleh pengacara Elly Mazlein baru-baru ini di konsert kedua di pentas Gegar Vaganza apabila bekas kekasihnya, pelakon Sharnaaz Ahmad hadir sebagai pentonton.

Namun, bukan itu saja, apabila penampilannya yang menindik hidung turut menjadi bualan penonton pada malam persembahan itu. Menerusi video temu bual yang muat naik di TikTok, ada netizen mengecam serta mempertikaikan imej bertindik itu yang dikatakan seperti 'lembu'.

Tidak kurang juga, ada yang mempersoalkan mengapa perlu menindik hidung. Bagaimanapun, komen individu itu dibalas oleh peminat Shila yang menyifatkan pertanyaan itu seolah tidak wajar.

Klik untuk gambar besar

Rata-rata netizen mempertahankan Shila dengan mengatakan penampilan Shila itu tidak keterlaluan dan itu adalah haknya sendiri untuk berbuat demikian.

Dalam pada itu, ada netizen mengatakan mungkin Shila hanya menggunakan tindik hidung jenis pelekat dan hanya digayakan ketika persembahan sahaja. Bagaimanapun, difahamkan komen-komen tersebut telahpun dipadam.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIPINDAHKAN DARI ICU KE HDU - ROHANA JALIL MASIH KRITIKAL, NAMUN KEADAAN SEDIKIT LEBIH BAIK

"Iya, Mama tidak lagi bergantung kepada tiup pernafasan serta sudah boleh bercakap, cuma, keadaannya lemah," jelas anak bongsu kepada penyanyi era 1980-an, Rohana Jalil iaitu pelakon dan penyanyi Kilafairy mengenai keadaan terkini ibunya yang masih kritikal, namun keadaannya lebih baik berbanding sebelum ini.

Rohana yang sebelum ini ditempatkan di unit rawatan rapi (ICU), Hospital Canselor Tuanku Muhriz (HCTM) Universiti Kebangsaan Malaysia (UKM) di sini, sejak Selasa lalu,  dilaporkan kini sudah dipindahkan ke unit dependensi tinggi (HDU).

"Mama masih kritikal tetapi sudah dipindahkan ke wad HDU dan di bawah pemantauan rapi doktor. Bagaimanapun, keadaan mama lebih baik sedikit berbanding sebelum ini," kata Kilafairy.

Ketika Rohana atau nama sebenarnya, Dara Abd Jalil, 68, dimasukkan ke HCTM, keadaan penyanyi itu belum dapat disahkan puncanya. Namun pada Rabu lalu, penyanyi lagu 'Rayuanku' itu selamat menjalani pembedahan untuk merawat kebocoran pada usus perut dan keadaannya dilaporkan positif selepas prosiding itu.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TEKA-TEKI BERAKHIR - LAUDYA SAHKAN SUDAH BERCERAI DENGAN ENGKU EMRAN

Setelah sekian lama berteka-teki mengenai status rumah tangga pasangan Laudya Cynthia Bella dan Engku Emran yang sebelum ini hangat diperkatakan, akhirnya terjawab juga apabila pelakon Indonesia itu mengesahkan sudah bercerai. Laudya menerusi program Insert saluran Trans TV, Indonesia pada Rabu berkata, keputusan untuk berpisah telah dipersetujui kedua-dua belah pihak dan dilakukan secara baik.

"Berkaitan laporan berita ketika ini tentang rumah tangga saya, saya ingin menjelaskan bahawa kami bedra sudah sama-sama separat untuk berpisah secara baik. Sudah berbagai upaya kami lakukan dan ini adalah takdir Allah SWT, rumah tangga kami hanya sampai di sini dan sudah segala proses kami lalui, saat ini semuanya sudah selesai," ujarnya.

Biarpun berdepan dengan pengalaman pahit, bintang filem 'Surga Tak Dirindukan' ini reda dan menganggap ia sebagai sebuah pelajaran dalam kehidupannya. Dia juga percaya, apa yang berlaku dalam kehidupannya itu mempunyai hikmah tersembunyi.

"Dua tahun beliau menjadi suami saya, banyak sekali kebaikan, hikmah dan pembelajaran yang saya dapat. Insyaallah hikmah, pembelajaran, semua yang saya dapat ini boleh saya jadikan bekal, boleh saya simpan untuk menjadi wanita yang Insyaallah jauh lebih baik lagi," jelasnya.

Klik untuk gambar besar

Laudya berharap penjelasan yang dibuat itu menjawab segala persoalan yang sering timbul berkaitan hubungan tersebut: "Dan saya mohon maaf kalau ada kata-kata saya yang kurang berkenan, atau sikap saya yang kurang berkenan, saya perfuman sokongan dari teman-teman semua, dan mohon doanya," katanya.

Untuk makluman, Laudya dan Engku Emran berkahwin pada 8 September 2017 di sebuah hotel di Kuala Lumpur. Hubungan pasangan ini menjadi perhatian sejak Oktober tahun lalu apabila Laudya membuang semua foto bersama suaminya di laman sosial Instagram.

Pasangan ini tidak dikurniakan cahaya mata, manakala Engku Emran mempunyai seorang anak perempuan Engku Aleesya hasil perkahwinan terdahulu bersama pelakon Erra Fazira.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TAK MAHU KAITKAN MISTIK... NAK NAFIKAN TAK BOLEH.. MEMANG SAKIT" - SABHI SADDI

"Apa yang pelik, bermula Jumaat lalu sewaktu menjalani latihan di atas pentas GV6 tiba-tiba saya sakit belakang. Bagaimanapun rasa sakit itu berkurang apabila saya meninggalkan pentas. Keadaan semakin teruk ketika raptai penuh Sabtu lalu. Saya langsung tidak boleh bergerak, tubuh rasa kejang dan kaku.

"Mujur ketika itu ada suami Norshila Amin membantu. Selepas itu saya terus boleh berdiri dan menjalani latihan seperti biasa. Entahlah, susah untuk saya jelaskan apa yang berlaku. Kalau boleh saya tidak mahu kaitkan apa yang berlaku ini ada kaitan dengan perkara mistik.

"Namun, nak nafikan pun tak boleh sebab badan saya memang sakit," demikian ujar anggota kumpulan One Nation Emcee yang juga pelakon iaitu Sabhi Sadhi yang diserang penyakit misteri apabila tidak dapat mengawal pergerakan dan kebas satu badan sehingga terhantuk kepala sewaktu beraksi di konsert Gegar Vaganza musim keenam (GV6), malam Ahad lalu.

Klik untuk gambar besar

Sebaik diumumkan layak ke minggu seterusnya, Sabhi tidak dapat berdiri dan hanya mampu duduk di atas kerusi yang disediakan di atas pentas. Sabhi ketika ditemubual sebaik acara selesai berkata, dia ada masalah cakera tergelincir (slipped disc) tetapi ia berlaku lapan tahun lalu.

Menurut Sabhi, suami Norshila ada pengalaman mengubati penyakit misteri membaca ayat suci al-Quran sambil menekan kedua belah ibu jari kakinya. Jelas Sabhi lagi, sebaik raptai habis dia bergegas ke hospital untuk melakukan pemeriksaan namun pegawai perubatan bertugas mengesahkan dia sihat dan tiada simptom cakera tergelincir.

Sakit itu bagaimanapun kembali dirasai apabila dia mengadakan persembahan semalam. Disebabkan itu, Sabhi tidak dalam mengawal pergerakan di akhir persembahan hingga badannya jatuh terhempas ke lantai dan kepalanya terhantuk kuat.

www.myartis.com / Sumber & foto: Harian Metro & Instagram Sabhi Saddi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA REMY ISHAK DELETE SEMUA FOTO & UNFOLLOW MIRA FILZAH DI IG

Ramai kecewa dan terkejut apabila hero Malaya, Remy Ishak memadam kesemua gambar dan kemudian unfollow Mira Filzah di Instagramnya. Apa yang berlaku tanya mereka? Mungkinkah Remy patah hati?

Meskipun melalui pemerhatian, Mira Filzah dilihat masih mengikuti akaun Instagram Remy, namun tiada gambar Mira di IG Remy setakat ini.

Untuk info, Remy dan Mira pernah digosipkan bercinta apabila tampil sedondon ketika menghadiri Festival Filem Malaysia (FFM) tahun lalu. Walaupun mereka berdua menafikan ada hubungan istimewa dan persalinan sedondon itu tidak dirancang, namun peminat tetap menganggap mereka sedang bercinta.

Hingga kini, tiada penjelasan lanjut daripada Remy sendiri berhubung pemadaman gambar Mira itu. Mungkinkah cinta sudah tiada lagi? Hanya Remy sahaja yang mampu memberi jawapannya. Heh.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELAMAT KEMBALI BERGELAR ISTERI - INTAN SALEH PINTA PERKAHWINAN KALI INI KEKAL

"With my whole heart for my whole life! InsyaAllah... tak banyak yang ku pinta hanya kekal hingga ke syurga...

"Best friend for life.. husband and wife," tulis Intan Liana Saleh apabila dia akhirnya selamat kembali bergelar isteri, selepas hampir tiga tahun memegang status ibu tunggal.

Bekas madu kepada pelakon Izreen Azminda itu memilih seorang jejaka yang dikenali sebagai Aizam Yahya sebagai suaminya.

Untuk makluman, Intan pernah bernikah dengan seorang pemuzik, Ude Wahid, sebelum bercerai lima tahun kemudian. Hasil perkahwinan tersebut, Intan dikurniakan dua orang anak lelaki.

Doa kami semoga perkahwinan kali ini kekal hingga ke hujung akhir hayat. Amin.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TERIMA KASIH ALLAH UNTUK KESEMPATAN INI" - AKSI NORMAN & IBU UNDANG SEBAK

"Sayang mak... Love u mak Terima kasih utk segala2nya. Semalam tengok Cerekarama #MakNakPelukBoleh dgn mak. Tiap kali keluar lagu ni, nampak dia kesat air mata. Mak cakap "pandai @rashidsibir pilih lagu". Saya tanya "Kenapa mak nangis?" Dia cakap dia teringat kat Arwah mak dia (my Tok Mak)bila dengar lagu ni (AL-FATIHAH).

"Hargailah yang tersayang terutama Ibu kita selagi masih ada.Kalau ada yg Allah dah cuit jiwa & rasa tu teringat kat mak kita, jangan tunggu lama.. cepat2 la call sekarang bgtau yg kita sayang dia.Kalau dekat, pergilah jumpa selagi masih ada

"Yang dah kembali kepadaNya, sedekahkan AL-FATIHAH, ziarahlah kubur dia. Terima kasih sekali lagi Allah S.W.T utk kesempatan ini," tulis pelakon Norman Hakim yang memuatnaik video mengabadikan kenangan terindah bersama ibu tercinta di IG TV baru-baru ini.

Video tersebut memaparkan hubungan kasih sayang antara ibu dan anak apabila kedua-duanya sling menyuap makanan antara satu sama lain. Dalam pada itu, pelakon drama 'Gerak Khas 2' itu turut memberikan kata-kata mutiara untuk menghargai wanita bergelar ibu. Berlatarbelakangkan lagu 'Mawar Putih Untuk Mama' nyanyian biduanita, Allahyarhamah Datuk Sharifah Aini telah mengundang sebak penonton.

Klik untuk gambar besar

www.myartis.com / Sumber & foto: Media Hiburan & Instagram Norman Hakim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DEMI MENYARA HIDUP - SHAHRIZA MAHMUD MENCARI TAPAK BERNIAGA BAHARU

Berikutan masalah yang berlaku di lokasi sekarang antaranya sering berdepan ribut kuat serta gangguan daripada individu mabuk yang membahayakan nyawanya dan suami, Saddiq Raffali, membuatkan pelakon Shahriza Mahmud, 56, mengambil keputusan untuk menutup warung makanan yang diusahakan di Bukit Tinggi, Pahang dan bercadang mencari lokasi lain yang lebih sesuai.

"Kami tengah cuba dapatkan lokasi tapak niaga dekat rumah kalau ada rezeki. Memang kena keluar dari restoran Cina sekarang ini. Kawan-kawan Melayu tak nak datang, kaum Cina pula kurang sokong.

"Tempahan dari 'grabfood' pun datangnya dari pelancong di Genting Highland. Kami memang harapkan 'grabfood' boleh bantu bisnes kami. Tapi kadangkala tiada 'rider' (penghantar makanan), dan pelanggan batalkan tempahan.

"Pelanggan 'walk in' juga tiada dan buatkan pendapatan kami kurang. Lokasi ini pun amat gelap waktu malam dan memang tiada orang. Manakala, ribut pula berlaku tak tentu masa.

"Hampir setiap hari, kalau tak hujan pun angin kuat. Kami beli khemah yang paling kuat, tapi tetap rosak. Malah, barangan berniaga pun habis rosak dan terpaksa dibuang. Disebabkan nak sewa murah, begitulah jadinya," jelasnya.

Klik untuk gambar besar

Shahriza yang popular menerusi drama siri 'Spektra' dan 'Pendekar' sekitar era 1990-an itu berkata, dia sudah menghubungi pemilik tapak berniaga sekarang memberitahu hasratnya itu.

"Dia faham keadaan kami. Kalau tak keluar pun tetap kena bayar sewa juga. Jadi sehari dua ini kami kemas barang, keluar dulu sementara cari duit dan tempat baru.

"Kelmarin, saya pergi tengok tapak dekat sekitar sini. Di situ ada kedai runcit, ada bengkel, ada oranglah sikit, tapi tuan tanah nak bincang adik beradik dulu," katanya.

Sebelum ini, Shahriza meluahkan isi hati dimana kehidupannya kini semakin sukar sejak dijangkiti kencing tikus pada 1 Januari tahun lalu sehingga menyebabkan dia tidak berupaya untuk berjalan seperti dulu.

Shahriza dan suaminya kini berdepan ujian untuk mencari rezeki bagi menyara kehidupan serta membiayai kos rawatan penyakitnya yang agak mahal.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SEMOGA KEMBALI WAHAI SAHABAT JIWA" - SHARNAAZ BERI 'BAYANGAN'?

Sejak kebelakangan ini, bertiup kencang khabar angin mengatakan rumah tangga pelakon Sharnaaz dan isterinya, Norr Nabila sedang bergolak. Biarpun tidak diulas dengan jelas namun beberapa posting Sharnaaz mengundang persoalan.

Nampaknya status rumah tangga Sharnaaz dan Nabila terus menjadi tanda tanya apabila pelakon itu menerusi entri terbaru di laman Instagramnya itu seolah meluahkan rasa hati mengenai semangat dan jiwanya yang telah hilang.

Terbaru, Sharnaaz memuatnaik gambarnya berserta dengan kenyataan 'memujuk hati' mengenai semangat dan jiwanya yang telah hilang. Bagaimanapun ramai mengaitkan posting itu dengan keadaan rumah tangganya.

"Saja nak habaq , mana pi mamat dalam gambaq ni tak tau, hilang mana dah semangat dia, jiwa dia.. garang dia.. watak dan perwatakan.. walaupun menjelikkan dan menjengkelkan perangai mamat ni, tapi manis dan asam asam boi dia tetap ada.. semoga kembali wahai sahabat jiwa..," tulis Sharnaaz di IGnya.

Klik untuk gambar besar

Di ruangan komen pula, netizen memberikan kata-kata semangat buat Sharnaaz. Bagaimanapun apa yang menarik perhatian, terdapat satu komen yang mendapat tanda 'like' daripada Sharnaaz.

Komen itu menulis bahawa rumah tangga sebaiknya dibina berasingan dari keluarga agar suami dan isteri dapat melayari kehidupan berdua dan elakkan penglibatan terlalu banyak dari ahli keluarga kedua pihak.

Sehingga kini, kami juga tidak pasti apa masalah sebenar melanda rumah tangga Sharnaaz dan isteri. Namun tanda 'like' pada komen itu mungkin bayangan keadaan sebenar dilalui pasangan ini?

www.myartis.com / Sumber & foto: Rotikaya & Instagram Sharnaaz Ahmad

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 SELEBRITI KONGSI FOTO THROWBACK KETIKA PKP

Sejak Perintah Kawalan Pergerakan (PKP) dilaksanakan 18 Mac dan dilanjutkan sehingga 12 Mei ini, media sosial terutamanya Instagram (IG) dihantui dengan pelbagai cabaran baru. Selain TikTok, #dontrushchallenge dan 'throwback' foto lama juga menjadi keseronokan ketika berada di rumah.

Antara lima orang selebriti yang 'sporting' berkongsi foto throwback mereka iaitu Nabila Huda, Zizan Razak, Uyaina Arshad, Mark Adam dan Ain Edruce. Jom kita lihat!

Klik untuk gambar besar

www.myartis.com / Sumber & foto: Astro Gempak, Instagram Nabila Huda, Zizan Razak, Uyaina Arshad, Mark Adam & Ain Edruce

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


REBECCA LUAH SYUKUR SUAMI, ANAK-ANAK BERANSUR PULIH

"Kepada yang bertanya mengenai keadaan suami saya, alhamdulillah suami beransur pulih, cuma tak boleh bercakap banyak kerana cepat penat. Alhamdulillah syukur kepada Allah SWT. Anak-anak saya sudah sihat sepenuhnya.

"Terima kasih kepada ahli keluarga, saudara-mara, kawan-kawan, rakan-rakan artis, rakan media dan semua pengikut kesayangan saya yang banyak mendoakan kesihatan anak-anak serta seluruh keluarga saya," kata pelakon Datin Rebecca Nur Al Islam.

Bagaimanapun, Rebecca berkata, suaminya iaitu Datuk Norazam Sulaiman  masih tidak boleh terlalu banyak cakap kerana cepat penat. Ia susulan Norazam dirawat di sebuah pusat perubatan di ibu negara selepas keadaan kesihatannya tiba-tiba merosot akibat positif Covid-19.

Menurut Rebecca lagi, dia juga bersyukur apabila kesemua anak-anaknya sudah beransur sihat dan berterima kasih kepada semua pihak yang mendoakan kesejahteraan mereka.

Klik untuk gambar besar

Dalam masa sama Rebecca berkata, dia tidak dapat membalas jasa baik orang disekeliling yang banyak membantu dirinya ketika berdepan ujian dalam hidup.

"Hanya Tuhan sahaja yang dapat membalas segala doa dan kebaikan anda.  Semoga anda semua sentiasa dalam keadaan sihat dan dilindungi Allah," ujarnya.

Terdahulu Rebecca berkongsi keadaan suaminya yang secara tiba-tiba sesak nafas dan dikejarkan ke hospital pada 13 Julai lalu.

Rebecca pada sesi siaran langsung di Instagram berkata, apa yang paling menyedihkan adalah ketika menghubungi lebih 20 hospital ibu kota dan Selangor tiada satu pun mahu menerima suaminya yang memerlukan bantuan oksigen dengan segera susulan kepadatan pesakit positif Covid-19.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"APA YANG LUCU, DI BULAN RAMADAN SEMUA NAK JADI MUSLIM TERBAIK, NO!... F**K YOU!" - SARAH HILDEBRAND

Nama pelakon Sarah Hildebrand yang sebelum ini dikecam teruk gara-gara tindakannya membuka tudung itu baru-baru ini kembali menjadi bualan selepas memuat naik video dirinya sedang marah-marah dan juga mencarut-carut di Insta Story.

Menerusi video pendek itu, Sarah mengatakan dia benci melihat sesetengah umat Islam secara tiba-tiba menjadi baik dan berpusu-pusu melakukan kebaikan di bulan Ramadan.

Katanya lagi, janganlah hanya jadi alim dan baik di bulan Ramadan sahaja. Malah, Sarah turut menyeru kepada mereka yang nak melakukan kebaikan buat sahajalah dan jangan pedulikan orang lain.

Klik untuk gambar besar

"Awak tahu apa yang lucu, di bulan Ramadan semua nak jadi Muslim yang terbaik. NO! F**k you! Dan kalau awak attack orang lain, f**k you too! Leave people alone, let them do watever fuck they want. Just f**k off. Jangan jadi busybody, because it is f**king annoying, f**king irritating!" katanya.

Tidak dapat dipastikan mengapa Sarah secara tiba-tiba marah-marah. Apa pun, kita doakan yang baik-baik sahaja sempena bulan Ramadan ini.

KLIK VIDEO DIBAWAH INI UNTUK TONTON

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


10 TAHUN MENANTI - AZMI SAAT SELAMAT SAMBUT ANAK LELAKI DI HARI LAHIRNYA KE-34

Alhamdulillah... tahniah kami ucapkan kepada penyanyi Azmi Saat dan isterinya, Nazirah Muhammad apabila mereka kini bergelar ibu bapa setelah hampir sepuluh menantikan kelahiran zuriat.

Pasangan ini selamat menimang bayi lelaki di sebuah hospital swasta pagi tadi. Berita gembita tersebut dikongsikan Azmi yang turut meluahkan rasa syukur proses bersalin isterinya secara pembedahan itu dipermudahkan.

Azmi turut berharap agar dia dapat menjadi bapa yang baik buat anaknya itu serta mengucapkan terima kasih kepada mereka yang mendoakan kesejahteraan mereka sekeluarga.

Klik untuk gambar besar

"Urusan pembedahan berjalan lancar. Macam-macam perasaan ada bila kali pertama terdengar suara baby. Syukur ya Allah. Moga saya dapat menjadi ayah yang baik. Terima kasih atas doa kalian yang tak putus-putus buat kami sekeluarga," tulisnya.

Lebih manis, anaknya itu juga berkongsi tarikh lahir dengan Azmi dimana hari ini juga merupakan ulang tahun kelahiran penyanyi kumpulan Caliph Buskers itu yang ke-34.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAMLI SARIP AKUI PERNAH KERJA DI BAR: "SATU BIR PUN SAYA TAK PERNAH RASA"

Meskipun berusia 70 tahun, kesihatan penyanyi Datuk Ramli Sarip nampaknya masih sihat, malah suaranya pun cergas sehingga sekarang.

Menjawab persoalan tersebut, Ramli berkata, niatnya semata-mata mahu bermain muzik saja tanpa memikirkan perkara lain.

"Jaga diri. Maaf cakap bukan saya baik, tapi nasib saya baik. Saya kerja dekat kelab dari usia belasan tahun. Satu bir (arak) pun saya tak pernah rasa.

Klik untuk gambar besar

"Ini kerana ayah saya ingatkan begitu. Saya budak kampung. Saya kerja dekat bar. Perempuan memang bersepah, minum arak dan macam-macam.

"Itu satu benda dan rasanya doa ibu ayah itu penting dalam hidup. Itu yang saya selalu pesan kepada generasi muda, anak-anak muda, ada ayah dan ibu berbaktilah kepada mereka," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"INGIN TAMBAH LAGI TAPI CUKUPLAH" - SHARIFAH SHAHIRAH

Pelakon dan pengacara, Sharifah Shahirah yang selamat melahirkan anak kelima pada 5 November lalu itu meluahkan hasratnya untuk menambah anak lagi namun terpaksa akur dengan nasihat doktor agar tidak bersalin lagi.

Menurut Shahirah atau lebih mesra disapa Shiera, 43, perkara itu disebabkan faktor usia selain bimbang memberi kesan kepada kesihatan.

"Sejak ada anak kecil saya selalu berjaga malam. Disebabkan itu tekanan darah saya tinggi selain faktor usia. Jadi kalau selepas ini saya bersalin lagi, bimbang nanti ia memberi kesan sampingan lain pula.

Klik untuk gambar besar

"Kalau ikutkan hati nak bersalin lagi, tapi bagi saya cukup lima. Tambahan pula anak pertama sudah berusia 19 tahun.

"Suami juga sependapat dengan saya. Lagipun zaman sekarang banyak perkara perlu diambil kira terutama kos sara hidup yang kian tinggi. Jadi saya perlu bersedia dari sekarang," jelasnya.

Berkongsi mengenai anak bongsunya, Adeena, Shiera berkata puterinya itu dilayan seperti anak sulung kerana dilahirkan tujuh tahun selepas anak keempatnya, Audra. Kata Shiera semua anak dan anggota keluarga lain memberikan sepenuh kasih sayang terhadap Adeena.

"Saya pun tak menyangka boleh hamil lagi pada usia 42 tahun. Tambahan pula anak keempat ketika itu sudah berusia tujuh tahun. Jadi saya fikir tak ada lagi. Apabila disahkan hamil, saya menganggap ia rezeki daripada Allah.

"Sejak kehadiran Adeena, anak lain seboleh-boleh tak nak melepaskannya. Boleh dikatakan setiap masa mereka nak bermain bersama," ujarnya dipetik sebagai berkata

Bercerita pengalaman melahirkan anak kelima, Sheira memaklumkan itu kali pertama dia bersalin secara pembedahan. Sheira berkata, dia tidak mengalami sebarang masalah dan kesakitan seperti yang diceritakan orang sekelilingnya.

"Disebabkan usia kandungan sudah melepasi tarikh jangkaan bersalin, bayi sudah buang air besar dan doktor menyarankan agar saya menjalani pembedahan. Namun saya berkeras mahu bersalin secara normal. Doktor tetap memujuk kerana ia membabitkan keselamatan.

"Selepas dipujuk berkali-kali, saya akhirnya mengalah. Bukan apa, saya selalu teringat cerita orang yang mengatakan bersalin secara pembedahan sangat sakit dan perlu banyak berehat.

"Selepas melalui sendiri pengalaman itu, nyata ia tak seperti yang diperkatakan. Cuma saya perlu berhati-hati dari segi pergerakan dan jaga pemakanan," tuturnya

Menurut Sheira, dia berada di dalam dewan bersalin selama tujuh jam namun proses pembedahan dilakukan tidak sampai sejam. Disebabkan keletihan, Sheira tertidur selama lapan jam. Dia hanya tersedar pada jam 9 malam dan ketika itu dikelilingi sanak-saudara yang datang melawat.

Hasil perkahwinan dengan pelakon Zulkifli Azahari atau Ijoy, pasangan ini dikurniakan empat anak iaitu Airell, 13, Airra, 10, Audra, 8, dan Adeena dua bulan.

Sebelum itu, Sheira turut memiliki seorang anak perempuan Alissya, 19, daripada perkahwinan pertama dengan penyanyi kelahiran Singapura, Jatt.

Shiera pernah mengalami keguguran ketika kandungan berusia enam bulan iaitu sebelum melahirkan anak keempat.

Sumber: Harian Metro

Foto: Sharifah Shahirah IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


AERIL ZAFREL: "SELAMAT DEDAH NAMA, KALAU JANTINA SEBENAR"

Nama sebenar Nur Sajat sejak kebelakangan ini semakin hari semakin hangat diperkatakan, lebih-lebih lahi apabila tersebarnya kad pengenalan beliau.

Dalam pada itu, sempat pelakon Aeril Zafrel mencelah, bertanyakan pula jantina sebenar usahawan terkenal itu.

Menerusi laman Twitter, Aeril dengan bersahaja bergurau bertanyakan apa pula jantina sebenar Sajat, memandangkan heboh berita nama sebenar beliau yang 'menyerupai' nama penuh lelaki.

Klik untuk gambar besar

"Selamat wartawan dedah nama sebenar, kalau jantina sebenar?," tulisnya di laman Twitter mengenai nama sebenar Sajat yang tersebar.

Rata-rata ramai terhibur dengan soalan bersahaja mengenai jantina Sajat. Ada juga sempat mengusik pelakon itu semula dengan memberitahu jantina Sajat sudah lama diketahui oleh rakyat Malaysia.

Terdahulu Sajat berang apabila nama sebenarnya tersebar di media sosial hingga mendakwa pihak wartawan memutar belit fakta. Buat Aeril jaga-jaga membahan, nanti marah mula Sajat dikatakan seorang lelaki.

www.myartis.com / Sumber: Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAHKAMAH ARAHKAN ZIZIE IZETTE, BUNG MOKTAR BELA DIRI

Mahkamah Sesyen di sini, hari ini, telah memerintahkan ahli Parlimen Kinabatangan Datuk Seri Bung Moktar Radin dan isteri, Datin Seri Zizie Izette Abdul Samad membela diri terhadap tuduhan rasuah RM2.8 juta.

Hakim Rozina Ayob membuat keputusan itu selepas mendapati pihak pendakwaan berjaya menimbulkan kes prima facie bagi semua tuduhan terhadap pasangan terbabit. Rozina dalam penghakimannya berkata, mahkamah berpuas hati dengan keterangan saksi dan penilaian bukti yang dikemukakan pendakwaan serta hujahan pihak pembelaan.

"Selepas mendengar keterangan saksi pendakwaan ke-24 (Madhi Abdul Hamid) dan saksi pendakwaan ke-25 (Norhaili Ahmad Mokhtar) serta hujahan semua pihak, walaupun terdapat percanggahan rakaman percakapan dengan keterangan lisan mereka di mahkamah terbuka, mahkamah mendapati ia tidak memberi kesan kepada pertuduhan terhadap kedua-dua tertuduh.

"Bagaimanapun mahkamah mengambil maklum percanggahan itu dan meneliti keterangan kedua-dua tertuduh dengan berhati-hati, mahkamah menerima keterangan lain SP24 (saksi pendakwaan ke-24) dan SP25 (saksi pendakwaan ke-25) yang dikemukakan di mahkamah ini," kata Rozina.

Dalam kes itu juga, Rozina berkata, terdapat bukti tertuduh pertama Bung Moktar menerima wang RM2.8 juta melalui tertuduh kedua Zizie Izette sebagai dorongan mendapat kelulusan daripada Menteri Kewangan II untuk FELCRA Bhd bagi membuat pelaburan sebanyak RM150 juta bagi menyertai produk unit amanah Public Mutual Berhad.

Mahkamah kemudian memberi tiga pilihan membela diri kepada Bung Moktar yang juga bekas Pengerusi Bukan Eksekutif Felcra dan Zizie sama ada berdiam diri, memberi keterangan dalam kandang tertuduh atau memberi keterangan bersumpah di kandang saksi.

Klik untuk gambar besar

Pasangan suami isteri itu memilih memberi keterangan secara bersumpah di kandang saksi yang mana pihak pendakwaan diberikan peluang untuk menyoalnya semasa pemeriksaan balas.

Sepanjang perbicaraan berlangsung, seramai 30 saksi pendakwaan dipanggil memberi keterangan dalam perbicaraan kes yang bermula 2 Januari 2020.

Saksi itu termasuk bekas Menteri Kewangan II Datuk Seri Ahmad Husni Mohamad Hanadzlah, bekas Pengurus Besar Pelaburan Felcra Adnan Yusof, Ahli Lembaga Pengarah (ALP) Felcra Dr Habibah Suleiman dan dua perunding unit amanah Public Mutual Berhad iaitu Norhaili serta Madhi.

Bung Moktar didakwa menerima rasuah daripada Madhi melalui Zizie Izette di Public Bank cawangan Taman Melawati, antara 12.30 tengah hari hingga 5 petang 12 Jun 2015.

Beliau juga mengaku tidak bersalah menerima suapan wang tunai RM335,500 daripada Norhaili, di bawah nama Zizie Izette atas sebab sama dan di tempat sama pada 19 Jun 2015.

Zizie Izette, 44, pula mengaku tidak bersalah atas tiga tuduhan bersubahat dengan suaminya berhubung perkara itu di tempat, tarikh dan masa sama. Pendakwaan kes dikendalikan Timbalan Pendakwa Raya Law Chin How manakala peguam M Athimulan mewakili kedua-dua tertuduh.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IKA NABELLA DEDAH KEJADIAN DIRINYA DITUMBUK PENGARAH

Sebelum ini, industri seni menjadi kecoh seketika dek kerana tindakan pengarah, Azma Aizal Yusoof, 33, menumbuk pelakon di bawah arahannya, Ika Nabella, 26.

Azma yang mengakui mempunyai sebabnya tersendiri melakukan perkara tersebut bagaimanapun enggan mengulas lanjut mengenainya.

Terbaru, Ika yang kini beransur pulih telah tampil menceritakan punca sebenar dia ditumbuk.

"Second day shooting, bersama dengan pengarah tiba-tiba pengarah bertindak memukul saya di kedua-dua belah muka saya, bertubi-tubi menggunakan tangan dan membaling botol air mineral ke arah saya, menarik rambut saya tanpa sebab”

"Seorang lagi pelakon di tempat kejadian cuba untuk meredakan keadaan dengan memeluk saya. Dia stop dan berlalu pergi. Ini adalah kali ketiga saya bekerja dengan pengarah itu. Saya tak pernah ada masalah dengan dia.

"Lepas dia pukul saya, diaorang lunch break, dia datang berjumpa saya, bercakap mengenai lakonan saya. Dia cakap reaction sebegini yang dia mau. Dia ambil video, rakam wajah saya selepas dipukul itu.

"Mungkin betul, feel saya tak seperti yang dia mahukan (sambil tunjuk video yang dirakam pengarah). Saya rasa dia pukul saya sebab dia nak saya feel reaction tu la. Dia ada mention reaction (yang pengarah mahukan) selepas dia pukul saya tu," ujar Ika dipetik sebagai berkata.

Dalam pada itu, Ika menyatakan yang dia mengambil keputusan untuk tidak meneruskan pembabitannya di dalam drama yang dibintanginya itu.

Kini, kita tunggu apa penjelasan daripada pihak pengarah sendiri setelah siasatan selesai.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


BERAYA DENGAN BEKAS SUAMI - NETIZEN DOAKAN NONNY KEMBALI BERUMAH TANGGA

Menerusi laman Instagram, pelakon dan bekas peserta Akademi Fantasia musim kelima (AF5), Nonny Nadirah telah berkongsi meraikan 1 Syawal bersama bekas suami, Mustain Adnan. Nonny atau nama penuhnya Nonny Nadirah Zainuddin, 30, memuatnaik rakaman video 'live IG' dia mengunjungi rumah bekas suaminya itu.

Menerusi video itu, Nonny berkata, dia dijemput bekas suami untuk datang beraya bagi mengeratkan silaturahim.
Dalam video itu juga, Nonny turut mendoakan bekas suaminya dipertemukan jodoh terbaik.

"Berkawan lebih baik. Allah maha baik. Doa saja yang baik-baik. Ini bekas suami saya. Nasiblah hari raya, kalau tak, tidaklah saya tengok muka dia lagi. Dia cakap nak rapatkan silaturahim, jadi dia suruh datang beraya. Saya ini kalau ikutkan tiada mood nak beraya. Nak balik kampung pun tak nak.

Klik untuk gambar besar

"Saya 'team move on' dan 'team broken'. Tapi, tiba-tiba kena jumpa dia balik. Takkanlah dia 'team' saya. Tiada jodoh antara kami. Jodoh tak panjang. Sembilan tahun berkawan, tapi kahwin tak sampai setahun. Pertemukanlah dia dengan pasangan yang terbaik daripada aku," katanya.

Video berdurasi 8 minit 55 saat yang dimuat naik semalam itu sudah mencecah tontonan hampir 100,000 dan mendapat lebih 200 komen. Melihat kemesraan dan keserasian antara Nonny dan bekas suami, warganet turut mengharapkan sesuatu yang baik bakal terjalin semula. Malah, tidak kurang juga netizen yang sebak melihat kedua-dua masih berkawan walaupun telah berpisah beberapa bulan lalu.

Pasangan itu mendirikan rumah tangga pada 18 Mac tahun lalu di Kota Kinabalu, Sabah dan sudah tidak tinggal sebumbung sejak Oktober tahun lalu sebelum bercerai sekitar Mac tahun ini. Bak kata perpatah, buang yang keruh ambil yang jernih, mungkin itu yang dipraktikkan Nonny pada Syawal ini.

www.myartis.com / Sumber & foto: Harian Metro, Astro Gempak & Instagram Nonny Nadirah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DISIASAT POLIS LAGI - NETIZEN CADANG NEELOFA & KELUARGA 'DIHUKUM' CUCI TANDAS, LONGKANG, KUTIP SAMPAH

Nampaknya selebriti popular, Noor Neelofa sekali lagi didakwa melanggar prosedur operasi standard (SOP). Kali ini berhubung menyambut Hari Raya Aidilfitri bersama lebih 10 ahli keluarganya selepas baru-baru ini tular sebuah video memaparkan aksi mereka.

Rata-rata netizen kembali 'panas hati' dan bengang dengan Neelofa termasuk ahli keluarganya. Malah, usahawan terkenal itu disifatkan sangat berani melanggar undang-undang yang sudah beberapa kali dilakukannya.

Neelofa bersama ahli keluarganya dipercayai melakukan kesalahan itu di kediaman selebriti tersebut di Pinggir Zaaba, Taman Tun Dr Ismail, Kuala Lumpur.

Ketua Polis Daerah Brickfields, Anuar Haji Omar dalam satu kenyataan berkata, laporan itu disiasat di bawah Peraturan 17 Peraturan Peraturan Pencegahan dan Pengawalan Penyakit Berjangkit 2021: "Kita akan memanggil yang terlibat dalam aktiviti beraya itu untuk diambil keterangan," katanya.

Klik untuk gambar besar

Pada Isnin, media melaporkan bekas pengacara MeleTOP itu sekali lagi mencetuskan kontroversi apabila didakwa melanggar SOP Aidilfitri dengan menyambut hari raya bersama ahli keluarganya.

Ia bermula apabila kakaknya Noor Nabila memuat naik video berdurasi 26 saat pada 1 Syawal, Khamis lalu. Video itu kemudian dipadam selepas 10 minit dimuat naik, bagaimanapun sempat dirakam semula oleh netizen dan disebarkan di laman Twitter sejak pagi Isnin.

Selain Neelofa, turut kelihatan dalam video berkenaan adalah kakaknya iaitu Noor Nabila dan suami, Engku Emran Engku Zainal Abidin serta anaknya, Engku Aleesya. Tidak ketinggalan, ibu Neelofa bernama Noor Kartini Noor Mohamed dan suaminya, Abdul Halim Khan Lall Khan juga turut serta.

Sebelum ini, Neelofa, 32, dan ahli keluarganya dikompaun dengan jumlah keseluruhan sebanyak RM60,000 atas alasan kegagalan mematuhi SOP penganjuran majlis sosial serta melanggar kebenaran rentas negeri.

Bukan itu sahaja, Neeofa dan Haris juga sedang disiasat berhubung dakwaan melanggar SOP Covid-19 dengan merentas negeri untuk membeli karpet di Nilai 3, Negeri Sembilan.

Sementara itu, seorang warganet mencadangkan hukuman yang lain mungkin sesuai dikenakan kepada Neelofa, 32, dan keluarganya berikutan kesilapan sama yang berulang kali dilakukan selain mengenakan jumlah kompaun yang tinggi.

"Jangan kompaun setakat ratus ribu tu, senang-senang je dia bayar. Sepatutnya mahkamah hukum, masukkan adik-beradik dia ni dalam kerja-kerja kemasyarakatan sampai beratus-ratus jam. Tukar-tukar tempat, hari ni bersihkan tandas, masjid, esok tandas awam, lepas tu cuci wad kecemasan, bantu abang polis jaga sekatan jalanraya," tulisnya.

Hasil tinjauan terhadap komen ditulis netizen di media sosial juga mendapati kebanyakannya menganggap Neelofa dan keluarga mempunyai 'penyakit' sukakan perhatian daripada orang ramai.

"Attention seekers akan sentiasa buat hal agar 'populariti' dirinya tidak hilang dari radar peminat atau orang awam. - "Dia ni ada penyakit yang sukakan perhatian. Lepas ni pasti ada lagi. Peliknya dalam rumahnya tinggal beberapa keluarga. Masa ada satu siaran yang tunjuk rumahnya, tak ada lak ahli keluarga tu.

"Dah kata dah, dia ni laki bini, sefamili elok dipenjarakan je ikut kesalahan, atau buat kerja-kerja amal macam cuci longkang, kutip sampah, biar rakyat yang ikut SOP ni tengok diaorang buat kerja-kerja tu. - "Nampak sangat macam tak endah dan mencabar ditetapkan. Mungkin setakat denda tiada masalah," itulah antara komen-komen warga maya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BIARLAH SAYA BERHIJAB DENGAN IKHLAS TANPA DIPAKSA - NORA DANISH

Nora Danish atau nama sebenarnya Nora Mohd Danish Hanif, 33, berkata, biarlah keputusan berhijab itu dibuat dengan ikhlas tanpa sebarang paksaan mana-mana pihak.

"Saya memang ada berhasrat untuk berhijab kerana sebagai muslim ia sesuatu yang wajib untuk dilakukan tetapi biarlah ia betul-betul ikhlas dari hati dan bukan kerana permintaan pihak lain atau peminat.

"Berhijab ini kalau boleh kita ingin pakai buat selama-lamanya, jadi saya pun dalam proses untuk sucikan hati dan bersedia ke arah itu satu hari nanti," ujar Nora dipetik sebagai berkata.

Klik gambar untuk size besar

Nora selaku duta Safi Rania Gold yang tampil berhijab pada majlis tersebut berkata, ia adalah bagi menghormati majlis berbuka puasa dan solat terawih yang dilakukan bersama tetamu.

Turut hadir pada majlis tersebut adalah pelakon Hanis Zalikha yang merupakan duta Safi Balqis.

Sementara itu, tambah Nora, kekasihnya Nedim Nazri tidak pernah memaksa atau melarang jika dia mengambil keputusan untuk berhijab.

"Nedim tidak pernah menyuruh dan dia juga tidak ada masalah kalau saya ingin bertudung. Biasanya kalau saya bertudung dia akan puji cantik dan muat naik di Instagram miliknya," jelansya.

Dalam perkembangan lain, Nora berkata, sepanjang Ramadan ini, dia meluangkan sepenuh masa terhadap anaknya Putra Rayqal Ramli, 6, dan kafe Kopi & Xoxo miliknya di Bangsar.

Dia juga dapat melatih anak lelakinya itu untuk berpuasa di bulan Ramadan ini.

"Alhamdulillah, bulan Ramadan ini saya berehat dan habiskan masa di kafe saya setiap hari. Ramadan kali ini juga saya dapat melatih anak saya untuk belajar berpuasa," katanya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


AL-FATIHAH - CHEF SELEBRITI, ADAMDIDAM DIJEMPUT ILAHI

Salam takziah kami ucapkan kepada keluarga chef selebriti, Adam Mahamed Ismail atau lebih dikenali sebagai Adamdidam yang dijemput ilahi pada usia 29 tahun. Berita sedih tersebut dikongsikan oleh sepupu beliau, Natasha Amran menerusi laman instagram pada pagi Ahad.

"Sepupu kesayangan saya meninggal dunia pada pagi ini. Allahuakbar. Al-Fatihah untuk Adam. Semoga roh Adam ditempatkan bersama para solihin," tulisnya menerusi posting tersebut.

Selain itu, selebriti dan pengacara Neelofa yang berpangkat anak saudara kepada Adam turut memuatnaik semula posting tersebut di InstaStory beliau dan berkongsi gambar mereka ketika kanak-kanak.

Seorang sepupu lelaki Adam yang enggan dikenali berkata, chef tersebut meninggal dunia sekitar pukul 5 pagi akibat jangkitan paru-paru.

"Kami (pihak keluarga) memang mengetahui tentang keadaan kesihatan Adam yang menderita sudah lama. Sejak Februari lagi keadaan dia sudah tidak berapa okay," katanya ketika dihubungi mStar pada pagi Ahad.

Klik untuk gambar besar

Tambahnya, Adam meninggal dunia di kediaman ibu bapanya di Kota Bharu, Kelantan dan akan dikebumikan di Pasir Mas. Terdahulu, Adamdidam seolah-olah memberikan bayangan tentang keadaan kesihatan diri beliau menerusi posting kedua terakhirnya di Instagram.

"Sudah terlalu lama saya menghilang... apabila sesuatu berlaku, memang sukar untuk mengembalikan kehidupan anda kepada sediakala. Sekelip mata, hidup anda berubah 360! Dan perancangan anda? Lupakan sahaja. Ia hilang. Anda rasa tidak berdaya.

"Terlalu banyak berfikir dan semua perkara mengarut menerjah ke fikiran. Sekurang-kurangnya itu apa yang saya rasa. Tetapi percayalah, selepas semua masalah, ada kehidupan yang kuat, sihat dan bahagia yang menanti anda. Sebuah hidup yang lebih baik! Diri anda yang lama akan hilang, tetapi yang baharu ada di disini.

"Bukannya buruk, tetapi semangat yang lebih baik. Sesiapa yang berdepan ujian, ingatlah, Dia memberikan ujian paling getir kepada hamba-Nya yang paling disayangi," tulis Adam yang merupakan peserta rancangan Hero Oven musim kedua siaran TV3.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA MIRA FILZAH PUNYAI 'KEMBAR' LAGI

Semua mengetahui bahawa di seluruh dunia ini wujud tujuh orang dikatakan menyerupai wajah kita. Wajah persis Mira Filzah bukanlah pertama kali diperkatakan kerana sebelum ini sudah ada beberapa gadis dikatakan memiliki wajah persis pelakon tersebut.

Baru-baru ini tular video dan gambar seorang gadis di TikTok sehingga ramai yang menyangkakan individu tersebut adalah Mira Filzah.

Menerusi video tular itu, pemilik akaun berkenaan yang dikenali sebagai @3aity dilihat tidak mengenakan sebarang solekan di awal video, namun wajahnya dilihat seiras dengan Mira Filzah sebelum mengenakan mekap.

Klik untuk gambar besar

Selain senyuman manis, gadis itu juga mempunyai persamaan pada matanya yang sedikit sepet seperti Mira Filzah. Lebih lucu, ramai yang menyangka wanita berkenaan adalah Mira Filzah, malah ada yang mengakui terkejut kerana menyangkakan pelakon itu tidak lagi berhijab.

Melihatkan video dan gambar gadis berkenaan memang mirip seperti Mira Filzah. Lepas ni kalau nampak nampak 'Mira Filzah' freehair jangan terkejut pula sebab sudah ada beberapa gadis dikatakan memiliki wajah seiras pelakon itu.

www.myartis.com / Sumber & foto: Rotikaya & Instagram Mira Filzah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AFIQ HARUS BERTAUBAT - WAN AKASHAH

"Bertaubatlah pada Allah kerana di antara akibat dan bala yang Dia turunkan pada hambaNya dengan segera apabila anak menderhaka kepada ibu dan ayah mereka.

"Dalam keadaan ini, hadis Nabi ada menyatakan bahawa keredhaan Allah terletak pada keredhaan ibu bapanya dan kemurkaan Allah terletak pada kemurkaan ibu bapanya.

"Biarpun ibu dan ayah itu jahat, anak wajib menghormati mereka yang membesarkannya sejak kecil lagi.

"Lebih baik Afiq tidak bertindak mengikut emosi dan perasaan, bertenang dan jumpa ibu serta bawa berbincang. Minta maaf kepada ibu atas segala dosa yang dilakukan itu," ujar pendakwah selebriti, Wan Akashah Wan Abdul Hamid, mengenai isu pelakon Afiq Muiz yang didakwa memburukkan ibunya sendiri menerusi sebuah sidang media awal minggu lalu.

Wan Akashah turut berkata, sebagai anak, Afiq tidak boleh memburuk ibunya kepada umum walaupun ibunya itu telah membuat kenyataan media yang dia kecewa dan sedih dengan perubahan sikap anaknya itu sejak bergelar pelakon.

Beliau berkata demikian ketika diminta mengulas mengenai kontroversi yang melibatkan Afiq yang meminta ibunya iaitu Hasliza membuat permohonan maaf atas kenyataan media kerana meluahkan isi hatinya yang sudah hancur selepas melihat perubahan Afiq. Selain itu, ibunya juga menyifatkannya Afiq seperti sudah lupa diri sejak dikatakan mempunyai hubungan dengan seorang pelakon wanita.

Menurut ibunya lagi, Afiq sebelum ini merupakan seorang anak yang baik dan mendengar kata, tetapi tiba-tiba telah berubah menjadi panas baran dan bersikap kurang ajar serta hilang perasaan sayang kepada adik-adiknya.

Berikutan itu, dalam satu sidang akhbar lain, Afiq menafikan kenyataan ibunya itu yang turut dihadiri pelakon muda yang dikatakan kekasihnya itu, Eina Azman, 18. Dalam sidang akhbar tersebut, Afiq mendakwa ibunya tidak lagi menyayanginya dan hanya mahukan duit daripadanya semata-mata.

Malah Afiq turut mempertahankan Eina yang disifatkannya menjadi mangsa keadaan dan Eina juga meminta Hasliza membuat permohonan maaf secara terbuka dalam tempoh seminggu bermula 14 Mei 2013.

"Ingat, kejayaan dia (Afiq) adalah datang daripada ibu bapa yang mendidiknya. Macam mana sekalipun, anak wajib menghormati ibu bapanya terutama ibu. Dalam hadis ada menyebut, antara amalan yang paling disukai Allah ialah sembahyang pada awal waktu dan berbuat baik pada ibu bapa.

"Walau apa pun kejutan yang dibuat ibu daripada segi kenyataan atau tingkah laku, kita mesti wajib hormat walaupun tidak suka. Sebagai anak mesti mengalah, bukannya kutuk.

"Dalam hal ini, letakkan kekasih di tepi. Kerana cinta kepada kekasih boleh membutakan hati antara kaca dan permata kerana cinta membuatkan kita tidak dapat melihat kebenaran dan jasa ibu dan bapa kita," tegas pendakwah yang popular melalui rancangan 'Semanis Kurma' itu.


KEDAI EMAS DIROMPAK, SAJAT TAWAR RM1,000: "NAMPAK JER PAKAI KOPIAH BAGAI, TAPI PENCURI!"

Malang tak berbau! Demikian halnya dengan penyanyi dan usahawan kosmetik, Nur Sajat apabila kedai emas miliknya di Johor Bahru, Johor kena rompak pada Jumaat minggu lepas.

Dek kerana itu, Sajat menawarkan saguhati RM1,000 kepada saksi kejadian rompakan itu. Kejadian yang berlaku dengan pantas itu melibatkan seorang lelaki berkopiah dan berbaju hitam berjaya melarikan diri selepas mencuba seutas rantai emas sekitar pukul 3.50 petang.

"Pada 14 Ogos pukul 3.50 petang, sebuah kisah kecurian di kedai emas @nsjewelleryjb. Musim-musim PKP sekarang ini, memang ramai yang terdesak mahukan wang secara mudah, sanggup buat kerja jenayah tanpa berfikir panjang.

"Nampak jer pakai kopiah bagai, tapi pencuri! Sesiapa yang dapat memberi maklumat, membantu dan mengenalpasti individu tersebut, saya akan berikan saguhati berjumlah wang ringgit (RM1000++)," kata Sajat.

Klik untuk gambar besar

Tambah Sajat, ekoran kejadian itu kakitangannya berdepan trauma: "Kasihan pada staf saya, trauma dengan kejadian ini, dahlah tengah mengandung anak pertama, dapat pulak kejadian ini," tambahnya.

Difahamkan, suspek masih berlegar-legar di kawasan Johor Bahru dan Sajat merayu orang ramai agar memberikan info kepada pihak berkuasa.

"Saya prihatin dalam memberikan maklumat ini supaya peniaga-peniaga lain dan kedai emas di luar sana lebih peka dengan individu ini.

"Pihak polis kini sedang menjalankan siasatan terhadap perkara ini, diharap semua dapat memberikan kerjasama dalam membanteras jenayah. Jenayah membawa padah," tuturnya.

www.myartis.com / Sumber & foto: Astro Gempak & Instagram Nur Sajat

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TAHUN INI, SAYA MASIH LAGI BERAYA BERSAMA SUAMI" - IZREEN

Pelakon Izreen Azminda memberitahu, rayanya tahun ini sama sahaja kerana akan menyambutnya bersama dengan suami dan anaknya.

"Tahun ini, saya masih lagi beraya bersama suami dan anak, tanpa anak-anak dia kerana mereka akan beraya dengan ibunya.

"Mungkin tahun depan lain. Kalau setakat kami berdua pun tak ada apa-apa sebenarnya, setakat prepare benda biasa je," ujarnya.

Klik untuk gambar besar

Sementara itu, pelakon drama 'Ahli Mesyuarat Tingkap' ini turut berkongsi bagaimana dia cuba mengajar anaknya berpuasa.

"Adalah suruh dia berpuasa tapi tahan dalam sejam je. Biasalah budak-budak baru umur 5 tahun kan? Kang tiba-tiba minum susu sendiri.

"Tapi dia faham dan pandai 'behave'. Dia tahulah saya puasa semua," katanya yang bakal muncul dalam beberapa program semasa Hari Raya Aidilfitri nanti.

www.myartis.com / Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BILA FAZURA LIHAT 'PUNTIANAK' PAKAI SAMA DI SET

"Penggambaran filem ini dijalankan kira-kira dua tahun lalu, saya melakonkan watak utama sebagai puntianak. Pada satu malam, kira-kira jam 2 atau 3 pagi, saya diberitahu oleh pihak produksi bahawa ada makhluk misteri berdiri di sebuah rumah tidak jauh dari lokasi penggambaran kami.

"Apabila saya lihat rumah itu, saya betul-betul nampak makhuk yang kelihatan seperti puntianak dan memakai pakaian yang sama dengan apa yang saya pakai dalam filem tersebut," cerita pelakon Nur Fazura yang berkongsi pengalamannya melihat makhluk misteri yang dipercayai kelihatan seperti puntianak.

Menurut Fazura, dia melihat makhluk misteri itu ketika sesi penggambaran filem terbaru lakonannya iaitu Dendam Pontianak. Fazura berkata demikian ketika ditemui di sidang media filem 'Dendam Pontianak'. Dalam pada itu, Fazura menambah, watak puntianak yang dilakonkannya dalam filem itu agak berbeza dari puntianak dalam filem lain sebelum ini.

"Sedikit mengenai watak saya dalam filem ini, saya menjadi puntianak yang tidak kelihatan buruk dan menyeramkan, saya hanya memakai kebaya dan berhias cantik, namun masih memberi rasa seram kepada penonton," ujarnya.

Filem 'Dendam Pontianak' yang diedarkan secara rasmi oleh Primeworks Studios ini turut menampilkan Remy Ishak, Hisyam Hamid, Namron, Wan Hanafi Su dan ramai lagi. Ia bakal menjengah pawagam di seluruh negara bermula 12 September ini, jangan lepaskan peluang untuk menyaksikannya!

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK MALU FOTO LAMA DIKONGSIKAN KEMBALI - DAYANG TAKUT BUAT RAWATAN MUKA

"Saya tak pernah terfikir tentang rawatan pada bahagian muka sebab saya takut benda-benda macam-macam itu... takut perubahan itu tak menjadi dan hanya memberi kesan kekal. Tak beranilah... kalau boleh tak mahu, biarlah tua secara semulajadi dan terimalah seadanya, Alhamdulillah!

"Tetapi saya tak membantah orang yang mahu lakukan perubahan pada wajah mereka... kalau itu boleh buat mereka yakin, tak apa!" kata penyanyi Dayang Nurfaizah yang  enggan melakukan perkara yang segelintir wanita memilih menjalani rawatan kosmetik atau pembedahan pada wajah untuk kelihatan awet muda.

Menurut Dayang, 39, dia tiada keberanian untuk melakukan sebarang perubahan pada bahagian wajah kerana bimbang kesan jangka panjang yang akan diterima kelak. Dayang ditemui semasa majlis pelantikannya sebagai duta untuk produk kosmetik, Bungaa yang diadakan di Hotel Royal Damansara, Petaling Jaya pada Khamis. Klik untuk gambar besar

Ditanya mengenai rahsia memiliki kulit wajah yang sihat dan cantik, penyanyi lagu 'X Missing U' ini memberitahu dia lebih menitikberatkan rutin penjagaan harian: "Semakin meningkat usia, saya lebih utamakan penjagaan wajah sebab bagi saya kalau kulit sihat, kita mekap sikit pun dah okay.

"Sebenarnya, saya dah biasa bermekap sejak zaman sekolah dan ketika itu kulit tak ada masalah... apabila menginjak dewasa muka rosak teruk sampai tengok diri sendiri pun sedih. Saya cari punca kenapa jadi begitu dan lama-lama kita mula tahu apa produk sesuai dengan muka, sekarang ini hanya lebihkan pada rutin penjagaan wajah sahajalah!" ujarnya.

Sementara itu, Dayang berkata kecantikan seseorang bukannya bergantung kepada warna kulit semata-mata, sebaliknya keyakinan diri menjadi faktor utama: "Cantik ini tak semestinya putih, warna kulit sama sekali tidak menentukan kecantikan seseorang kerana ia perkara subjektif.

"Bagi saya kecantikan itu apabila kita ada keyakinan, kalau kita tak yakin dengan diri itu yang akan buat kita rasa down dan rendah diri. Nak cantik tak perlu nak ubah-ubah pada wajah cuma kita perlu tambah seri sahaja. Kadang-kadang keunikan atau kelainan pada muka seseorang itu buat kita istimewa," tuturnya.

Ditanya mengenai apakah reaksinya apabila gaya dan penampilan pada awal penglibatan dalam seni dikongsikan kembali, bintang asal Sarawak ini positif dan menyifatkan ia suatu proses mematangkan diri: "Jujurnya saya gembira dengan apa yang telah saya lalui sejak awal penglibatan dalam seni hinggalah sekarang.

"Ada yang kata saya bermula dengan gaya yang pelik-pelik dari segi gaya rambut dan sebagainya. Akan tetapi itulah yang membuatkan saya tersenyum dan ia seterusnya membuatkan saya belajar, lebih kenal apa yang sesuai dan sebaliknya. Ia proses bagi saya juga. Saya tidak rasa malu. Itulah Dayang Nurfaizah," jelasnya yang kini lebih peka terhadap penampilan, khasnya terhadap kesihatan kulit dan dalaman.

www.myartis.com / Sumber & foto: mStar, Media Hiburan & Instagram Dayang Nurfaizah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BETTY BANAFE DEDAH BERCERAI DENGAN BRUCE DARGUS 10 JULAI LALU

"Sebenarnya saya sudah bercerai pada 10 Julai lalu di Mahkamah Rendah Syariah Johor Bahru dan kami berpisah pun dengan cara baik. Kalau ikutkan saya tak nak berkongsi dan tak nak mengulas lebih lanjut mengenai perkara ini tapi takut nanti ada berlaku fitnah, saya terpaksa beritahu.

"Saya percaya ada hikmah disebalik apa  yang terjadi dan dia (bekas suami) seorang pasangan yang baik tapi antara kami sudah tiada keserasian dan jodoh kami tidak panjang," jelas pelakon Betty Banafe yang mendedahkan dia kini sudah bercerai talak satu dengan suaminya, Bruce Dargus pada 10 Julai lalu di Mahkamah Rendah Syariah Johor Bahru selepas tujuh tahun melayari bahtera rumah tangga.

Betty atau nama sebenarnya Betty Ibtisam Abu Bakar Banafe, 40, berkata dia reda dan menggangap ada hikmah disebalik kegagalan perkahwinan itu. Betty pada hari perceraianya ada memuatnaik status di laman sosial meluahkan rasa syukur dan percaya pada aturan yang disusun Allah.

Klik untuk gambar besar

Dalam pada itu, pelakon yang popular menerusi drama 'Spa Q' itu memberitahu biarpun masih bersedih dengan perpisahan itu, namun kehidupan perlu diteruskan seperti biasa. Menurut Betty, dia juga menggangap apa yang terjadi memberi peluang untuk dia berubah menjadi lebih baik dan memberi tumpuan sepenuhnya pada keluarga dan perniagaannya.

"Kehidupan tetap perlu diteruskan walau apa pun yang terjadi. Tapi bagi saya, mungkin ini juga merupakan peluang untuk saya mencari keredhaan Allah. Seakarang ini fokus saya hanya pada anak-anak dan keluarga. Selain itu, saya juga sibuk menguruskan tiga perniagaan iaitu agensi pelancongan, produksi dan pusat latihan motivasi," ujarnya.

Betty memberitahu, keputusan untuk berpisah dibuat selepas lebih setahun hidup berasingan dan pelbagai usaha telah dilakukan untuk menyelamatkan perkahwinan mereka: "Apa yang kami putuskan (bercerai) adalah yang terbaik untuk semua pihak termasuk anak-anak. Saya dan bekas suami hanya mahu berdepan realiti bahawa kami sudah tiada persefahaman sebagai suami isteri. Memang klise tetapi itulah kebenarannya.

Tambah Betty, dia tidak mempunyai sebarang dendam terhadap bekas suami dan berharap lelaki itu bertemu kebahagiaan dengan orang yang lebih baik berbanding dirinya: "Saya tidak trauma dengan perceraian ini. Bruce bapa yang baik dan penyayang kepada anak-anak. Jadi, saya harap dia temui kebahagiaan selepas ini".

Dalam pada itu, Betty turut memberitahu hak penjagaan anak-anak masih dalam proses perbicaraan mahkamah kerana bekas suami juga menuntut hak tersebut. Untuk makluman, Betty dan Bruce Dargus mendirikan rumah tangga pada 8 Disember 2012 dan hasil perkahwinan itu, mereka dikurniakan sepasang cahaya mata iaitu, Julia Claire Dargus, 6 tahun dan anak lelaki, Bruce Dean Dargus, 4 tahun.

www.myartis.com / Sumber & foto: mStar, Kosmo & Instagram Betty Banafe

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JIKA JODOH DENGAN WAN SHARMILA - SYAZWAN ZULKIFLY TAK TOLAK

"Saya tak menolak sekiranya jodoh saya dengan Lala (Wan Sharmila). Kalau dah memang ditakdirkan, takkan saya nak tolak apa yang Allah dah tentukan. Saya rasa bukan saya seorang saja. Semua lelaki menginginkan perempuan macam Lala.
"Walaubagaimanapun, saya dengan Lala masih berkawan buat masa sekarang," ujar pelakon Syazwan Zulkifly, 33, yang tidak menolak sekiranya berjodohan dengan aktres Wan Sharmila, 39, atau lebih mesra disapa Lala, namun Syazwan menyatakan buat masa sekarang hubungan mereka masih sebagai seorang kawan.

Dalam pada itu, pelakon drama 'Pujaan Hati Kanda' menerima dengan hati terbuka apabila rata-rata peminat mendoakan agar mereka bersama di dunia realiti: "Saya tak takut bila ramai yang mendoakan agar kami bersama.

"Bukannya mereka mendoakan yang tidak elok, itu perkara baik. Saya okey saja. Saya dah lama kenal dengan Lala. Lala seorang wanita yang berdikari, semua benda dia buat sendiri. Dia juga lemah lembut dan sangat sopan orangnya," katanya lagi.

Klik untuk gambar besar

www.myartis.com / Sumber & foto: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MARK ADAM REDA BIARPUN RALAT DITIPU KONTRAKTOR LEBIH RM95,000

"Sepanjang proses membina semula rumah keluarga mentua jelas sikap tidak ikhlas ditunjukkan pekerja kontraktor terbabit. Saya fikir hanya sementara. Lama-lama dibiar tidak sangka jadi parah pula.

"Pada mulanya, saya berkira-kira sama ada patut atau tidak untuk bersuara. Apatah lagi semua urusan dilakukan tanpa kontrak, sebaliknya, berlandaskan kepercayaan. Selepas dihitung, saya dan isteri sudah membayar RM95,500 kepada mereka. Tetapi kerja pengubahsuaian tidak siap-siap.

"Malah, kami sudah meminta mereka menghentikan kerja dan menyerahkan semula lebihan wang yang dibayar. Namun, nampaknya, macam mustahil hendak dapat wang itu semula. Saya pasrah dan ambil perkara ini sebagai pengajaran," itulah kata penyanyi Mark Adam yang mendakwa ditipu lebih RM95,000 oleh seorang kontraktor yang diberi amanah mengubah suai rumah keluarga mentuanya di Taman Amaniah, Batu Caves, di sini.

Mark dan isterinya, Norazah Redzuan bagaimanapun reda diperlakukan sedemikian biarpun ralat dengan sikap sambil lewa dan tidak bertanggungjawab individu terbabit. Mark yang masih bersangka baik atau 'husnuzon' apabila ditipu terpaksa mencari arkitek dan kontraktor baharu untuk menyambung kerja terbengkalai itu.

Mark yang juga seorang pelakon itu berkata, tidak terlintas dalam fikirannya hendak memanjangkan perkara itu termasuk mengambil tindakan undang-undang atau menyaman kontraktor terbabit.

"Soal nak saman dan sebagainya, pada saya, masing-masing sudah matang. Saya berniat menyenangkan keluarga mentua, tapi begini pula jadinya. Silap saya kerana fikir kerja ini lebih senang tanpa ada persetujuan atau kontrak. Pada masa sama, saya hendak bantu pekerja kontrak menjana pendapatan selepas berdepan pandemik C0V1D," ujarnya.

Klik untuk gambar besar

Penyanyi lagu 'Si Katak dan Pencuri' itu mengaku mahu mengubahsuai rumah keluarga mentua kerana isterinya pernah melakukan perkara sama untuk ibunya di Filipina.

"Isteri sebelum ini pernah membantu keluarga saya di Filipina mendapat kehidupan lebih selesa. Jadi, giliran saya pula melakukan perkara sama kepada keluarga mentua. Saya harap projek ini dipermudah dan dipercepatkan. Buat sementara waktu, ibu dan bapa mentua tinggal di rumah kami," tuturnya.

Sementara itu, dalam perkembangan lain, Mark rancak menjual baju untuk seisi keluarga daripada bayi hingga dewasa di bawah jenama Bumsnbums: "Ada koleksi baju Melayu, baju kurung, kurta dan sebagainya. Syukur perniagaan ini menjadi dan sedikit sebanyak menampung pusat latihan vokal dan seni persembahan, Akademi Suara yang saya usahakan.

"Pandemik C0V1D menjejaskan operasi Akademi Suara. Namun, saya tidak membangkitkan masalah itu kerana tidak mahu enam guru vokal yang bekerja terasa. Malah, mereka tidak dibuang. Saya merancang membuka cawangan di setiap negeri. Namun, pandemik membantutkan usaha itu," jelasnya.

Mengenai karier lakonan, Mark bersyukur masih menjadi pilihan penerbit drama: "Selain drama 30 Hari Sebelum Raya, saya akan muncul dengan drama Bisik-Bisik Gelora untuk slot Akasia TV3 dan Cik Misi 123," katanya yang tidak memilih tawaran asalkan mampu menjana pendapatan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELAMAT NIKAH - RAFIDAH IBRAHIM KINI ISTERI BEKAS PENGURUS

Pada jam 3.30 petang semalam, pelakon dan usahawan iaitu Rafidah Ibrahim atau Fida, 35, telah melangsungkan pernikahan dengan bekas pengurusnya Shahzemir Shahzulkarib, 37.

Pasangan yang sudah berkenalan lebih 10 tahun itu bernikah di Masjid Jamek Kampung Baru, dalam majlis sederhana yang hanya dihadiri keluarga terdekat kerana mengikut prosedur operasi standard (SOP) ditetapkan.

Fida berkata, dia bersyukur kerana hasratnya mahu bergelar isteri dan bernikah dengan lelaki pilihan akhirnya menjadi kenyataan. Dia juga bersyukur kerana semua urusan berjalan lancar.

"Saya dan suami meminta maaf kerana tidak dapat menjemput semua ahli keluarga kami serta sahabat-sahabat berikutan situasi pandemik Covid-19 sekarang. Semuanya kena mengikut SOP dan tetamu pun terhad.

Klik untuk gambar besar

"Alhamdulillah, kami sangat bersyukur majlis akad nikah dapat dilaksanakan sebaiknya. Saya juga mohon doakan kebahagiaan kami yang mengikat ikatan perkahwinan pada bulan Ramadan ini. Semoga dengan doa-doa baik diberikan akan mendapat rahmat dan berkat Allah SWT," tuturnya dipetik sebagai berkata kepada Harian Metro.

Tidak berkongsi siapa calon suaminya sebelum ini, Fida menjelaskan, dia berbuat demikian kerana menghormati permintaan keluarga dan tidak bagus terlalu dihebahkan begitu awal.

Apa yang lebih bermakna, Fida memberitahu dia dapat memakai baju kebaya yang dijahit sendiri oleh Allahyarham ibunya.

"Walaupun arwah mak sudah meninggal dunia empat tahun lalu, tapi bagi saya dia tetap ada di majlis pernikahan ini. Saya tidak sangka akhirnya dapat juga tunaikan impian mak yang nak saya berkahwin dan mempunyai keluarga sendiri. Selama hampir 20 tahun baju kebaya ini disimpan dengan rapi.

"Sebenarnya sudah lama juga saya nak berkahwin. Namun, ketentuan jodoh setiap orang itu ada yang cepat dan lambat. Bagaimanapun, Alhamdulillah dapat juga saya pakai baju kebaya yang memang dijahit oleh arwah mak untuk majlis nikah saya," ujarnya.

Fida yang enggan berkongsi jumlah wang hantaran diterima itu berkata cukuplah kini masyarakat tahu dia sudah bernikah dan kini berstatus isteri orang. Katanya, paling utama hubungan itu direstui Allahyarham ibunya sebelum meninggal dunia pada 4 Mei 2017.

Fida yang pernah dikenali dengan drama 'Cinta Tikar Sejadah' dan filem 'Adik Manja Returns', adalah pengasas perniagaan R Secrets Sdn Bhd. Dia juga popular dengan lagu 'Apo Kono Eh Jang' 2012.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ADIRA DEDAH WAJAH ANAK KEDUA, ASAN

Menerusi lamana Instagram, penyanyi Adira Suhaimi telah mendedahkan wajah anak kedua hasil perkahwinannya dengan Datuk Seri Adnan Abu (Datuk Red).

Pada 9 September lalu, bekas Akademi Fantasia musim ke-8 (AF8) itu selamat melahirkan anak lelaki secara pembedahan pada jam 10.21 pagi di pusat perubatan Sungai Buloh.

Adira atau nama sebenarnya Siti Adira Suhaimi yang berkahwin dengan ahli perniagaan di Songkhla, Thailand pada November 2015 sebagai isteri kedua itu sebelum ini dikurniakan anak perempuan bernama Anggrek

Klik untuk gambar besar

www.myartis.com / Sumber: Instagram Adira Suhaimi

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'SARIMA SAMHEIZY', NAMA ANAK KEDUA SHAHEIZY SAM & SYATILLA MELVIN

Menerusi muatnaik terbaru di laman Instagram, pasangan selebriti Shaheizy Sam dan Syatilla Melvin telah mendedahkan nama anak keduanya yang merupakan perempuan iaitu 'Sarima Samheizy'.

Melihat entri di IG pelakon filem 'Polis Evo' itu, beliau juga sempat bergurau dengan isterinya, mahukan 10 orang lagi cahaya mata.

"Setelah 2 tahun putera SYERIV SAMHEIZY berkuasa dikausnya, kini telah diambil alih pula oleh puteri SARIMA SAMHEIZY. 2 selamat bertakhta, tinggal 10 Samheizy je lagi. Harap kausnya bertahan 🙈😂. #ibgmalaysia #naturallatexmattress #napure," tulisnya.

Klik untuk gambar besar

"Nasib baik penyewa lama dengan rela hati mengundur diri tanpa tunjuk perasaan🤪🤣welcome home my girl SARIMA SAMHEIZY BT SHAHEIZY SAM (goodluck kat bakal laki hang nnti anak) #ibgmalaysia #naturallatexmattress #napure @ibgmalaysia," kata Syatilla pula.

Untuk makluman, Sam dan Syatilla mendirikan rumah tangga pada 8 Februari 2016 dalam sebuah majlis yang berlangsung di Bukit Jawi Golf Club Pulau Pinang.

Hasil perkahwinan itu, mereka telah dikurniakan sepasang cahaya mata iaitu Syeriv Samheizy (9 Mei 2017) dan Sarima Samheizy (17 April 2019).

www.myartis.com / Sumber & foto: mStar, Instagram Shaheizy Sam & Syatilla Melvin

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA NADZMI ADHWA BERI KEJUTAN HARI LAHIR AWAL, HADIAHKAN ISTERI ALPHARD

"First time berjaya suprise kan dia. Alhamdulillah. Dia tak pernah sekalipun mintak apa apa dari saya selama ini. Susah senang saya dia selalu ada dengan saya," itulah kata-kata pelakon Nadzmi Adhwa yang teruja apabila baru-baru ini telah menyambut ulang tahun kelahiran isteri tercintanya, Ardell Aryana 10 hari lebih awal dengan menghadiahkan kereta Toyota Alphard berwarna hitam.

Nadzmi berkata, dia memberikan hadiah tersebut bagi menggantikan Alphard kepunyaan mereka sebelum ini yang digunakan sebagai pengangkutan bagi misi bantuan dan urusan perniagaan.

Dalam pada itu, Nadzmi berkata dia sengaja membuat kejutan lebih awal supaya perancangannya itu tidak dapat dihidu oleh Ardell. Nadzmi telah berkongsi momen tersebut dengan video di laman Instagra. Melihat pada video itu, Ardell yang kelihatan terkejut mengalirkan air mata sebaik melihat Alphard yang dihadiahkan suami.

Klik untuk gambar besar

"TERIMA KASIH kerana menjadi ibu pada anak saya dan TERIMA KASIH sebab menjadi isteri saya, pembakar semangat saya,pengingat saya, kekuatan saya, dan orang yang paling bersabar dengan sikap saya Forever Loving You!

"Sorry celebrate birthday awak awal gila sebab selalu nya mesti kantoi kalau saya buat waktu birthday awak 13 April ini kali pertama saya tak kantoi so kira saya dah setapak kedepan lebih matang," tulisnya lagi.

Perkongsian Nadzmi ini telah mendapat pelbagai reaksi daripada netizen yang turut berkongsi rasa gembira serta mendoakan semoga keluarga ini bahagia dan dimurahkan rezeki.

KLIK VIDEO DIBAWAH INI UNTUK TONTON

www.myartis.com / Sumber & foto: Rotikaya, Media Hiburan & Instagram Nadzmi Adhwa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MENINGGAL DUNIA - BAPA BAZLI UNIC SELAMAT DISEMADIKAN

Takziah kami ucapkan kepada anggota kumpulan UNIC, Bazli Hazwan yang telah kehilangan bapa tercintanya, Che Osman Mat Isa yang menghembuskan nafas terakhir awal pagi semalam.

Allahyarham yang berusia 63 tahun meninggal dunia di Hospital Shah Alam selepas dimasukkan ke hospital selama sehari.

Menurut Bazli, jenazah bapanya selamat disemadikan di Tanah Perkuburan Islam Kampung Kubu Gajah, Sungai Buloh bersebelahan kubur anak sulungnya, Muhammad Syahid.

Sebelum ini, Bazli kehilangan anak lelakinya yang menghembuskan nafas terakhir pada Jun lalu akibat kanser limfoma.

Klik untuk gambar besar

www.myartis.com / Sumber: Bazli UNIC IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


NELYDIA SENROSE LUAH RASA SYUKUR DAPAT TUNAI HAJI BERSAMA SUAMI

"Bismillahirrahmanirrahim. Saya Nik Zaris Nelydia dan suami tersayang Mohd Hafez Halimi dengan rasa penuh kesyukuran, gembira dan tawadhu' diatas kebesaran Sang Pencipta yang Maha pengasih dan mengasihani yg mengizinkan kami utk menjadi Duyufurrahman (tetamu Allah) bagi menunaikan ibadah Haji. Ini adalah anugerah Allah yang maha agung buat kami berdua.

"Saya dgn penuh rasa kerdil dan rendah diri ingin memohon seribu kemaafan kpd semua yg mengenali saya. Segala salah dan silap, terkasar bahasa yg saya sedari maupun yg tanpa sengaja terlepas pandang selama ini. Halalkan makan minum kami. Saya mohon agar dapat dititipkan doa buat saya dan suami agar selamat pergi dan balik. Dipermudahkan segala urusan dan dgn izin-Nya mendapat haji mabrur.

"Segala yang saya hajatkan... semua yang saya impikan... apa yang saya bayangkan... Tidak akan terlawan dengan anugerah dariNya ini, yang tidak akan mungkin saya dustakan, sehingga ke akhir hayat. Assalamualaikum 🤍," demikianlah tulis pelakon Nelydia Senrose yang memaklumkan dia dan suaminya, Mohd Hafez Halimi akan menunaikan ibadah haji.

Nelydia yang berangkat ke Makkah bersama suaminya semalam itu meluahkan rasa syukur apabila dipilih menjadi tetamu Allah untuk menunaikan Rukun Islam kelima itu. Nelydia yang memuat naik gambar di Lapangan Terbang Antarabangsa Kuala Lumpur (KLIA) ini turut memohon doa agar mereka selamat pergi dan balik.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KAKI CEDERA DI SET - FAZURA MOHON DOAKAN FATTAH

Malang tak berbau... demikian halnya dengan pelakon Fattah Amin apabila kakinya mengalami kecederaan ketika sedang menjalani penggambaran tengah hari tadi. Menerusi kemas kini akaun Instagramnya, suami kepada pelakon Nur Fazura itu dilihat sedang dirawat oleh sekumpulan pasukan perubatan dan dibawa masuk ke dalam ambulans.

Pergelangan kaki kiri Fattah juga dituam ais dan dibalut anduh: "Accident happens sometimes," tulis Fattah ringkas yang mendapat perhatian isterinya yang memohon peminat mendoakan keselamatan dan kesihatan suaminya: "Mohon doa semua untuk Fattah ya?" tulis Fazura pada ruangan komen.

Bagaimanapun, punca kecederaan masih belum dipastikan. Perkembangan terkini Fattah itu sedikit sebanyak meresahkan peminat setianya yang bimbang akan keadaan kaki pelakon kesayangan mereka itu. Malah, rakan selebriti dan netizen turut mendoakan kesejahteraan Fattah.

Klik untuk gambar besar

www.myartis.com / Sumber & foto: Astro Gempak & Instagram Fattah Amin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZED ZAIDI NAFI DIRI 'BATU API', ENGGAN PEDULI CAKAP ORANG

"Saya bukan batu api dan saya tak peduli apa orang cakap tentang tindakan saya yang mewakili Seniman. Orang mahu saya matang dalam isu ini tapi persoalannya adakah mereka melihat isu yang wujud ini secara profesional?

"Isu Najip dan Mediacorp telah meminta maaf itu sudah jelas. Tapi apa yang kami persoalkan ialah tahap profesionalisme selebriti lain yang turut terlibat mempersendakan Perdana Menteri kita.

"Kenapa mereka tidak mohon maaf?" kata Presiden Persatuan Seniman Malaysia (Seniman), Zed Zaidi yang kecewa apabila tindakannya mempertahankan maruah negara disalahertikan banyak pihak.

Klik untuk gambar besar

Langkah Zed membuat laporan polis dan menuntut beberapa selebriti dari Singapura dilarang memasuki negara ini membawa padah selepas tindakan itu mengundang kemarahan netizen.

Zed atau Rozaidi Abdul Jamil didakwa mempunyai agenda tertentu apabila dia enggan menerima permohonan maaf Najip Ali mempersendakan Perdana Menteri, Datuk Seri Najib Tun Razak walaupun maaf itu dibuat secara terbuka oleh Najip pertengahan minggu lalu.

Bagaimanapun menurut Zed, tindakannya itu atas kapasiti kedudukannya sebagai Presiden, Persatuan Seniman Malaysia dibuat secara profesional bagi mempertahankan maruah negara.

Zed mengulas mengenai tuduhan kononnya dia sengaja memperbesarkan isu berkenaan sungguhpun Najip sudah berhadapan 'tindakan' apabila digugurkan sebagai juri tetap program Maharaja Lawak Mega 2017 (MLM2017) terbitan Astro. Tempat Najip itu digantikan oleh Datuk Aznil Nawawi.

Tindakan Zed itu dikecam oleh netizen yang dilihat seperti mahu 'mengipas' pihak-pihak tertentu untuk kepentingan peribadi.

Tambah Zed, dia tidak berniat untuk bermusuhan dengan rakan artis dari negara luar sebaliknya mahu mereka menghormati budaya dan peraturan jika ingin mencari rezeki di Malaysia.

"Saya tak ada masalah dengan dia dan bukan nak cari gaduh dengan Najip Ali. Tapi dia perlu tahu cara nak selesaikan isu ini dengan baik. Dia sudah buat salah, jadi seharusnya dia hubungi saya sebagai Presiden Seniman. Dengan sedikit perbincangan saya yakin isu ini boleh diselesaikan jika dia berhubung dengan saya," ujarnya.

Sementara itu, ditanya sama ada tindakannya mempertahankan Perdana Menteri dibuat bermotifkan kepentingan politik kerana dia turut mempunyai jawatan dalam parti pemerintah, Zed segera menafikannya. Jelas Zed, segala kritikan dan kenyataan yang dibuat dalam isu ini adalah mewakili Seniman.

"Tolong jangan campur aduk peranan saya dalam pertubuhan lain. Saya tak berselindung di sebalik jawatan Presiden Seniman untuk meraih sokongan politik.

"Saya terlibat dengan banyak pertubuhan dan NGO. Memandangkan isu ini berkaitan dunia hiburan, jadi semua tindakan saya adalah mewakili Seniman, tiada kaitan dengan politik," tegasnya.

Dalam pada itu mengulas mengenai kenyataan 'pedas' beberapa selebriti tempatan terhadapnya dalam mempertahankan Najip, Zed berkata beliau menerima perkara itu dengan hati terbuka.

"Saya faham mengapa mereka beria-ria pertahankan Najip Ali. Ada antara mereka mempunyai hubungan baik dengan dia... kawan baik. Tak hairanlah mereka nak hentam saya.

"Tapi apa yang saya pelik, saya dihentam oleh rakan artis dan masyarakat di negara sendiri kerana pertahankan maruah negara," tuturnya.

Menerusi perkembangan sama, Presiden Persatuan Karyawan Malaysia, Datuk Freddie Fernandez turut melahirkan rasa kurang senang terhadap tindakan Zed memperbesarkan isu berkenaan.

Kata Freddie, Zed terlalu berlebih-lebihan dalam berhadapan isu ini hingga mengabaikan pandangan penggiat industri hiburan secara keseluruhannya.

"Siapa Zed nak tolak permohonan maaf Najip? Orang itu sudah minta maaf, jadi terimalah dengan hati terbuka tanpa perlu mengeruhkan lagi keadaan.

"Lagipun kenyataan Najip dalam program yang disertainya itu bukanlah penghinaan yang melampau. Dia bergurau dengan cara yang berlapik.

"Saya pasti jika Najip betul-betul menghina, ramai lagi pihak lain akan bersuara dan pertahankan Perdana Menteri," katanya.

Tambah Freddie, Zed seharusnya mendapatkan pandangan ahlinya telebih dahulu sebelum mengambil apa-apa tindakan.

"Saya yakin ahlinya sendiri juga tidak bersetuju dengan tindakan Zed. Nasihat saya ialah supaya Zed bertenang dan sabar," katanya.

Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


TAHNIAH - MAC RUHAYU SELAMAT NIKAH KALI KEDUA

"Tiada kata dapat saya luahkan selain rasa syukur kerana tidak pernah menyangka akan kembali bergelar isteri selepas 13 tahun bergelar ibu tunggal.

"Segalanya berlaku dalam tempoh singkat apabila suami yang juga saudara daripada sebelah arwah ayah melamar kira-kira dua minggu lalu," tutur penyanyi Mac Ruhayu Mohd Noor, 44, yang telah selamat bernikah buat kali kedua.

Mac yang popular dengan lagu 'Ditakdir Kita Bersama' itu menjadi isteri kepada Sulaiman Mohamed, 54, di Pejabat Agama Islam Daerah Hulu Selangor, Kuala Kubu Baru, tepat jam 11.45 pagi, hari ini.

Dalam majlis pernikahan tersebut, Mac menerima mas kahwin RM300, sebentuk cincin, jam tangan berjenama dan senaskhah al-Quran.

Lebih membuatkan penyanyi yang baru muncul dengan lagu 'Moga Kau Mengerti' terharu adalah semua ahli keluarganya dari Sarawak dan Rawang bertungkus-lumus membantu memudahkan urusan pernikahan mereka sejak seminggu lalu.

Pada majlis yang diadakan secara tertutup hari ini, selain ahli keluarga dan rakan, beberapa rakan artis era 1990-an antaranya komposer Belle Fatah, Adilla Idris, Norlie Tamam dan Taty Ismail, turut hadir menjadi saksi hari bahagianya.

"Ini juga adalah sejarah dalam keluarga kami kerana ia penyatuan ahli keluarga keturunan Bangkahulu dari sebelah arwah ayah yang menetap di Rawang," katanya.

Dalam pada itu, Mac turut mendedahkan suami tidak menghalangnya untuk terus menyanyi dan mengusahakan perniagaan kek lapis Sarawak walaupun selepas bergelar isteri.

Untuk makluman, perkahwinan pertama anak kepada penyanyi era 1970-an, Rukayah Shukri dengan seorang ahli perniagaan berasal Sarawak dikurniakan empat anak lelaki yang kini berusia 15 hingga 24 tahun.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KENA HALAU DARI MAJLIS - FASHA SANDHA LUAH RASA BENGANG

Petang semalam di laman sosial milik pelakon Fasha Sandha telah menjadi kecoh dengan ribuan komen di atas satu kenyataan yang dikeluarkannya.

Menurut Fasha, dia telah dihalau dari sebuah majlis atas desakan satu lagi pihak lain yang mendakwa akan menarik diri jika Fasha terus ada di majlis berkenaan.

Mengikut turutan peristiwa yang dikongsikan oleh Fasha, jutawan kosmetik Nur Sajat telah memaklumkan mengenai permintaan satu pihak tersebut yang tidak mahu Fasha berada di majlis yang sama.

Namun pihak penganjur menghubungi Sajat semula dan menjelaskan bahawa perkara tersebut hanyalah salah faham.

Bagaimanapun, Fasha sekali lagi memuatnaik kenyataan balas dan bersumpah kejadian yang menimpanya pada majlis berkenaan benar-benar terjadi, sekaligus menafikan dakwaan pihak berkenaan yang menyatakan bahawa apa yang terjadi adalah fitnah semata.

Ibu kepada dua cahaya mata ini dengan tegas juga memberitahu beliau tidak akan hadir di dalam mana-mana acara jika ada nama individu tersebut.

Apa pun, semoga perkara ini dapat diselesaikan dengan baik. Industri hiburan di Malaysia cuma sekangkang kera, pergi sana pergi sini, jumpa muka yang sama juga. Kami harap Fasha kekal tabah menghadapi isu ini.

Klik untuk gambar besar

www.myartis.com / Sumber & foto: Fasha Sandha

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


AKIBAT TERLALU RINDU - KUCING ALLAHYARHAM ASHRAF SINCLAIR MATI MENGEJUT

"Saya faham kamu sudah melalui kesusahan, dua bulan sukar bagi kamu. Tidak memahami apa yang berlaku. Ia menjadi sukar untuk kamu makan dan kamu menjadi semakin lemah hari demi hari.

"Tapi kamu adalah pejuang sehingga kamu tidak mampu lagi. Berehat dengan tenang Toni… Kami sayang kamu. Terima kasih hadir dalam hidup kami. Kamu akan dirindui. Sampaikan salam sayang pada daddy di sana," tulis bunga Citra Lestari yang kehilangan kucing kesayangan arwah suaminya.

Ini kerana, selepas dua bulan pemergian Allahyarham Ashraf Sinclair, BCL berkongsi duka apabila kucing yang diberi nama Toni telah pergi buat selamanya.

"So many losses.. 2020 memang berbeda.. Lets take care of each other.. Lets love each other.. Nikmati moment yang dipunya.. Mencintai.. Memberikan kasih dengan orang yg dicinta.. Karena kita tahu, waktu sangatlah berharga," kongsinya.

Untuk makluman, kucing tersebut tidak mahu makan dan menjadi lemah selepas arwah suaminya meninggal dunia pada 18 Februari lalu. Kucingnya itu dipercayai mati kerana terlalu rindukan arwah Ashraf yang menghembuskan nafas terakhir di Rumah Sakit Metropolitan Medical Centre (MMC) di Kuningan, Jakarta pada 18 Februari lalu.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::